
Undskyld forsinkelsen... 


— Men den skyldes, at meddelelsen nederst på 
siden skulle med i dette nummer efter endelig af¬ 
klaring. 

★ 


Ligesom der er utallige opfattelser af, hvad 
UFO-sagen er eller indebærer, således er der også 
vidt forskellige meninger om, hvordan den skal 
gribes an, og hvilke arbejdsformer, der bør tages 
i anvendelse. Registret spænder lige fra slet og 
ret observationsture til spekulativ filosoferen og 
selvransagelse. 

Det er og må være individuelt — og afhængigt 
af, hvad man iøvrigt til enhver tid ser i UFO-sa¬ 
gen — hvilken form for aktivitet, man hengiver sig 
til; men én ting synes praktisk talt alle at kunne 
tilslutte sig: Ønsket om fra tid til anden at træffe 
ligesindede eller interessefæller i større antal for 
derigennem eventuelt at knytte nye kontakter og 
udveksle synspunkter langt ud over, hvad et even¬ 
tuelt lokalt gruppearbejde giver mulighed for. 


»Den dag, vi er 51 pct. af befolkningen, er det 
de andre, der er tossede«, har en eller anden en¬ 
gang sagt, — og til den tid skal folk nok få mun¬ 
den på gled for at vise, hvor de hører til. Men 
endnu er UFO-emner noget, som mange er ret for¬ 
sigtige med at bringe på bane over for hvem som 
helst, selv om der så afgjort er betydelig bedring 
at spore. I ikke få tilfælde har folk måttet tage 
til møder i den anden ende af landet — for at 
konstatere, at både deres nabo og Pedersen henne 
om hjørnet minsandten også er dybt UFO-inter- 
esserede! 

Med baggrund i utallige forespørgsler og opfor¬ 
dringer har SUFOI derfor besluttet — i lighed med 
tidligere år — at afholde en UFO-kongres, hvor 
forskellige sider af UFO-sagen vil blive belyst 
gennem foredrag m.m., foruden at man altså som 
sagt kan nyde selve samværet med meningsfæller 
og derigennem få bekræftet endnu en gang, at 
man slet ikke står så alene med sine synspunkter, 
som det til tider kan se ud til. — Vi bliver stadig 
flere. 

Vi opfordrer derfor vore læsere og andre UFO- 
interesserede til at møde talrigt op til den kom¬ 
mende — 


UFO-KONGRES 1966. 

Arrangør: S.U.F.O.I. 

Afholdes søndag den 1. maj kl. 10,00-17,00 i Teatersalen, Fredericia. 
Billetter ved indgangen. Pris kr. 6,00 pro persona. 

Der vil blive lejlighed til at stille spørgsmål - også til dagens hovedtaler, 

professor Hermann Oberth, 

ofte kaldet »raketalderens fader«, der går fuldt og helt ind for de »flyvende 
tallerkener«, og som vil fremlægge sit yderst interessante og velfunderede syn 
på sagen. 

Alle interesserede er velkomne. - Mød talrigt frem. 

RUM-TEKNIK 


Pa sporet af 

tallerkenerne s fremdrivningssystem ? 

Af Eugen Semitjov. 

Det svenske »AFTONBLADET« bragte den 6. og 7. januar i år følgende to artikler, 
der må betegnes som intet mindre end sensationelle! Da der yderligere gik nogle dage, inden 
sagen kom til vor kundskab, var det ikke muligt at få dem med i vort første nummer. 
Endnu da dette skrives, har vi imidlertid — mærkeligt nok — ikke set sagen omtalt noget 
andet sted i den vestlige presse, hvorfor vi bringer begge artiklerne i deres fulde udstræk¬ 
ning. — Det kunne se ud, som om også den mekaniske fysiks love nu står foran en kraftig 


revision . Jvf. artiklen »Den ny tidsalder« i i 

DEN GLEMTE NATURKRAFT VIL 
REVOLUTIONERE VORE FLYVEMETODER! 

At løfte sig selv ved hårtoppen — er slet ikke så 
tosset, som det lyder. 

En glemt naturlov — nyligt genopdaget — kan 
give os en drivkraft, som vil revolutionere alle 
hidtil eksisterende fremdriftsmetoder ikke mindst 
rumfarten. En lov, som formodentlig blev opdaget 
allerede for århundreder siden af de store fysikere 
Johannes Kepler og sir Isaac Newton (tyngdelo¬ 
vens opdager) — men som kan være misforstået 
eller gået tabt for senere tiders videnskab. Et 
overraskende fænomen, som skal være indtruffet 
under spadsereturene i rummet i 1965 — men 
som hidtil ikke har været offentliggjort — anses 
af eksperter som bevis på, at den tidligere ukendte 
kraft virkelig eksisterer. 

Den amerikanske astronaut Edward White — 
som forlod sit fartøj og i 20 minutter svævede ved 
siden af det — påstås at have fundet en ny måde 
at bevæge sig på i vægtløs tilstand. Eksperter anser 
det for sandsynligt, at også hans russiske kollega, 
Alexej Leonov, gjorde samme opdagelse. Ved hjælp 
af et ryk, en vridning af kroppen, skal man kunne 
bevæge sig i ønsket retning i det tomme rum. Det 
skal efter nogle forsøg være lykkedes White at 
nærme sig Gemini-kabinen uden hverken at træk¬ 
ke i linen eller anvende jetpistolen. 


ste nummer. Ked. 

I modstrid med Newtons lov. 

At et spjæt i det tomme rum skulle kunne frem¬ 
kalde en drivkraft — det er i direkte modstrid 
med Newtons lov (om aktion og reaktion), som 
siger, at enhver bevægelse af kroppen i vægtløs 
tilstand (og uden noget at sætte af imod — O.A.) 
kun kan fremkalde en drejning omkring tyngde¬ 
punktet. Men rummændene synes at have kunnet 
det umulige — ikke ulig baron Miinchhausen, som 
kunne løfte sig selv ved hårtoppen. 

Det er dette nyopdagede fænomen, som har 
rejst spørgsmålet: Kan man have misforstået de 
gamle fysiske love? 

I største hemmelighed granskes og bearbejdes 
i dette øjeblik af forskere rundt om i verden den 
glemte lov og de muligheder, den åbner, — med 
henblik på at udvinde en naturkraft, som hidtil 
aldrig er blevet udnyttet, at få den under kontrol 
og at skabe et fremdrivningssystem af en helt ny 
slags: DEN MEKANISKE ACCELERATOR. 

Det er ikke fantasier — ikke en nytteløs leg 
med mystiske energier — det drejer sig om prak¬ 
tisk udnyttelse af love, der formodentlig gælder 
for alle himmellegemer. I USA har man f. eks. 
kaldt systemet: Manipulation with the celestial 
laws of mechanics (manipulation med himmel-me¬ 
kanikkens love). Idéen er langt fra ny — eksperi- 

Kepler og Newton — 
1600-tallets store fysikere 
— opdagede de en natur¬ 
lov, som senere tiders vi¬ 
denskab har forbigåetf En 
hidtil ukendt kraft, som 
forklarer solens bevægelse i 
universet. 

En drivkraft, som vi kan 
udnytte — som kan kom¬ 
me til at revolutionere 
rumfarten og hele vor til¬ 
værelse. Dagens spørgsmål: 
Er en opdagelse af række¬ 
vidde som atomenergien på 
vejf Der foregår meget bag 
kulisserne netop nu. 



menter på dette felt indledtes allerede i trediverne 
— men de ebbede ud igen. Den seneste tids erfa¬ 
ringer har intensiveret forskningen på ny. Et nyt 
kapløb foregår bag kulissernej — en udvikling, 
som kan føre til en sensationel kuldkastning af 
tilvante begreber — efterfulgt af en praktisk ud¬ 
nyttelse. 

Således blev den glemte lov genopdaget. 

Her er, hvordan forskerne forklarer den glemte 
lovs genopdagelse og den drivkraft, som den kan 
føre frem til: 

Planeterne vandrer i baner omkring solen — 
langsommere jo længere borte fra solen, de befin¬ 
der sig. Mars ligger f. eks. langt uden for Jordens 
bane og bevæger sig betydeligt langsommere end 
Jorden. — Ifølge de gamle, velkendte kosmiske 
love. 

Hvad ville der ske, hvis man kunne afkorte 
marsbanens radius — trække planeten nærmere ind 
mod Solen, helt ind til Jordens bane? Mars ville 
begynde at bevæge sig hurtigere. Det kan demon¬ 
streres ganske simpelt med en model: et lod, der 
kredser i en snor, som gøres kortere. Men hvad 
sker der, hvis man derefter slipper marsmodellen 
ud til dens gamle bane igen — altså, hvis man 
slækker på snoren? 

Ifølge Keplers 2. lov — som siger, at hastig¬ 
heden gange radius er konstant — burde plane¬ 
ten (loddet i snoren) vende tilbage til den oprin¬ 
delige, langsommere hastighed. Men det gør den 
bare ikke, selv om rotationsradien forlænges. LOD¬ 


DET KREDSER I SIN GAMLE BANE — MEN 
MED BETYDELIGT HØJERE HASTIGHED 
END FØR! 

Vor tids forskere bliver stadig mere overbeviste: 
Igennem århundreder synes videnskabelige bereg¬ 
ninger at have bygget på et fejlagtigt grundlag. 
Fejlagtigt eller misforstået. Kepler og Newton må 
have anet den rette sammenhæng. Dette er frem¬ 
gået ved fornyet granskning af de gamle forskeres 
beregninger. Et lille, men betydningsfuldt tegn 
i Newtons ligninger kan være gået tabt i århun¬ 
dredernes løb! 

Meget må skrives om. 

I fysiklærebøger antydes det, at »visse vanske¬ 
ligheder« opstår ved forsøg på at demonstrere 
Keplers 2. lov med et kredsende lod, — fænome¬ 
ner, som forstyrrer beviset for, at hastigheden 
gange radius skulle være konstant. Disse »vanske¬ 
ligheder« er intet mindre end bevis for, at denne 
gamle lov er forkert, siger eksperterne nu. Utallige 
bøger og videnskabelige afhandlinger må sandsyn¬ 
ligvis skrives om. 

Det roterende lods hastighed lader sig endvi¬ 
dere forøge gennem afvekslende, nøjagtige for¬ 
kortninger og forlængninger af radius. Hastig¬ 
heden fordobles for hver impuls — dobbelt — 
firedobbelt — ottedobbelt. . 

Efter bare 20 impulser er hastigheden enorm. 
Og et nyt fænomen gør sig gældende: Vi får 
større fremdrivningseffekt ud, end vi putter ind — 
stik imod den gængse opfattelse af fysikkens love. 

Og vi får endda endnu mere: Ifølge tyngdeloven 
trækker den udslyngede vægt hele den øvrige me¬ 
kanisme med sig — med stadig større kraft, jo 
mere rotationshastigheden øges. Systemet kan 
bygges ind i en maskine, som sammenknytter cen¬ 
trifugalkraft og tyngdekraft. Resultat: EN NY 
DRIVKRAFT, SOM KAN STYRES I ØNSKET 
RETNING. Samme kraft, som astronauten frem¬ 
kaldte (i meget svagere form) under sin spadsere¬ 
tur i rummet. 

Indtil nu har man antaget det for givet, at 
rekylkraften (raketprincippet) var det eneste an¬ 
vendelige middel til fremdrift i rummet. Men den 
nye, endnu navnløse kraft vil ikke kun revolutio¬ 
nere rumfarten. Den kan trække rullende trans¬ 
portmidler uden nogen transmission til hjulene, — 
den kan drive både, tog, flyvemaskiner. . 

Den mekaniske accelerators mest sensationelle 
egenskab (ifølge forskere og konstruktører): Den 
må kunne overvinde Jordens tyngdekraft — den 
tager gravitationen med sig! Den må — ifølge 
beregningerne — kunne starte lodret, svæve stille¬ 


stående eller stige med ønsket hastighed — i det 
uendelige. . 

Der findes altid et HVIS.. 

Hvis — der findes altid et HVIS — fremdriv- 
ningssystemet viser sig at fungere lige så godt i 
praksis, som alle beregninger tyder på, så inde¬ 
bærer det en total revolution af vore transport¬ 
metoder. Det skulle med tiden åbne vejen ud i 
rummet, ikke bare for fysisk top-trænede astronau¬ 
ter, men for alle og enhver. 

Det ville være en opdagelse i klasse med atom¬ 
energien, — men som næsten kan sammenlignes 
med hjulet i sin enkelhed. Er noget sådant virke¬ 
lig muligt? Er udviklingen gået ad omveje? Vi 
vil få det at vide inden for ganske nær fremtid. 

Ét er alle forskere enige om: Vi befinder os 
trods alt kun ved begyndelsen — uendeligt meget 
forestår. 

Følgende artikel: HVIS DER FINDES FLY¬ 
VENDE TALLERKENER, SÅ KENDER VI NU 
DERES FREMDRIVNINGSMÅDE! 


Næste mål i rummet: 


Stjernerne! 


Ingen havde troet det — men den nye kraft 
åbner muligheden. 

^ AFTON BLADET* s rumekspert, Eugen Semitjov, har overværet 

eksperimenter med en hidtil uprøvet drivkraft, som forventes at 
ville revolutionere rumf artsteknikken. Han fik lov til at deltage i 
eksperimenterne på betingelse af, at han indtil videre ikke afslører, 
hvor prøven udførtes, eller navnene på de deltagende. I denne og 
en tidligere artikel har han redegjort for opfindelsen, som forudses 
at kunne forvandle hele vor tilværelse. 



En russisk videnskabelig rapport skabte for gan¬ 
ske nyligt røre blandt den vestlige verdens for¬ 
skere. Sovjets videnskabsakademi tilkendegav, at 
russiske rumeksperter er beskæftigede med bereg¬ 
ningen af nye baner for kommende månerejser — 
baner, der i påfaldende grad afviger fra de ellipse¬ 
baner, der hidtil har været benyttet for samtlige 
månesonder, og som også det første amerikanske 
bemandede rumskib er beregnet til at følge. 


Nervøsiteten i vesten gjaldt ikke så meget risi¬ 
koen for, at russerne skulle komme først med en 
landing på Månen. Det var mere den mulighed, 
at russerne foretager vidt fremskredne eksperimen¬ 
ter med et helt nyt fremdrivningssystem: DEN 
MEKANISKE ACCELERATOR, — som er un¬ 
der udvikling flere forskellige steder i verden. En 
maskine, som skaber en drivkraft, som kan revo¬ 
lutionere rumfarten, både med hensyn til baner og 
hastigheder. 

Rumskibe, der drives med et sådant system, 
skulle efter beregningerne kunne bevæge sig direk¬ 
te mod deres mål — f. eks. fra Jorden til Månen 
— frigjort fra de elliptiske baner, som tyngdekraf¬ 
ten hidtil har krævet. Hvad eksperimenterne hid¬ 
til har vist, tyder på, at den mekaniske accele¬ 
rator tager tyngdekraften med sig på turen! 

Det kan lyde som science fiction — fartøjer, 
som svæver uberørt af Jordens tiltrækningskraft 
eller slynges bort fra Jorden af mystiske systemer, 
der vender tyngdekraften om, så den bliver en 
frastødende virkning. 


Enklere. 

Men den mekaniske accelerator er alligevel no¬ 
get andet. Dens roterende system skaber sin egen 
tyngdekraft — i tilknytning til centrifugalkraft. 
Dette system i mangedoblet udgave bør — ifølge 
eksperterne — kunne udvikle en kraft, der er 
stærk nok til at løfte et fartøj lodret fra jorden. 
Og med endnu større lethed skal den kunne drive 
et rumskib tværs igennem solsystemets tyngdefelt 
— med hidtil uanede hastigheder. 

Den gamle matematiker og astronom Johannes 
Kepler antog i sin tid, at Solen skænker planeter¬ 
ne kraft til deres bevægelse. Mange af vor tids 
forskere er begyndt at give ham ret: Alle planet¬ 
baner er mere eller mindre excentriske — plane¬ 
terne accelererer, når de nærmer sig Solen — hele 
systemet synes at fungere som en gigantisk meka¬ 
nisk accelerator. Deri kan ligge den kraft, som dri¬ 
ver Solen på dens vej gennem det galaktiske rum, 
gætter man. Hvis disse antagelser stemmer, kan 
det blive meget enklere, end man havde troet, at 
færdes ude i universet — over mange gange større 
afstande, end det hidtil har forekommet muligt — 
under stadig acceleration, men uden raketmotorer¬ 
nes brændstofslugende flammer. 

Vi lever i en tid, hvor grænserne for det mulige 
nedbrydes — hvor love, der syntes at sætte det 
endelige punktum, udvikles videre — og hvor nye 
teorier vokser frem ved siden af de tidligere. Alle¬ 
rede i begyndelsen af 1600-tallet sagde Johannes 
Kepler: — Loven er ikke verdens ende.. 

Einstein udredte og videreudviklede sine for¬ 


gængeres beregninger og teorier. Han satte lysets 
hastighed som den yderste grænse for mulige ha¬ 
stigheder. Nu er hans teorier begyndt at vakle. 
Nu mener man, at »lys-muren« — 300.000 kilo¬ 
meter i sekundet — godt kan passeres. — At den 
allerede er passeret! 

Hurtigere end lyset. 

Med følsomme astronomiske instrumenter har 
man observeret fjerne galaxer, som farer bort fra 
os med hastigheder helt op til 720.000 kilometer 
i sekundet — 240 pct. af lyshastigheden! Hvem 
siger egentlig, at det ikke er o s, der farer bort 
fra dem med denne hastighed? og uden at mærke 
noget til det. Og selv om eventuelt begge fjerner 
sig fra hinanden med den halve fart hver, er der 
alligevel tale om hastigheder, som langt overstiger 
lysets. 

Man troede, at naturen ville rejse uovervinde¬ 
lige hindringer ved lydmuren. Nu anses det ikke 
for særligt usandsynligt, at vi også kommer til at 
passere lysmuren — engang i en ukendt fremtid. 

Overlegen. 

Teknikken ruller frem som en lavine. Rundt 
om i verden eksperimenteres med nye fremdrift¬ 
systemer: brændselsceller, solenergi, jonmotorer — 
og altså også den mekaniske accelerator. Der fin¬ 
des allerede enkelte prototyper i funktion — jeg 
har selv set dem. På grund af sin evne til at afgive 
større fremdrivningseffekt, end der puttes ind, må 
den være raketprincippet overlegen — det eneste, 
vi hidtil har anset for brugbart til rumrejser. 

Hvorfor er den ikke kommet frem tidligere? 

Eksperimenter af denne art foretoges allerede 
i trediverne. . Den tekniske udvikling kan til 
tider gå omveje. Hvis John Ericsson ikke havde 
opfundet propellen, var reaktionsprincippet mu¬ 
ligvis blevet taget i anvendelse meget tidligere. Vi 
havde måske bevæget os med overlydshastigheder 
flere årtier før det nu blev tilfældet. 

Alle hastigheder. 

For øjeblikket råder reaktionsprincippets tids¬ 
alder. Vi betragter det som det eneste middel til 
rejser i rummet — og ser vore muligheder be¬ 
grænsede inden for dets rammer. Måske vil man 
engang i fremtiden komme til at betragte disse 
voldsomme kræfter som en unødvendig omvej, 
som en forsinkelse af udviklingen. 

Ifølge de hidtil udførte beregninger og ekspe¬ 
rimenter synes den mekaniske accelerators regi¬ 
ster at spænde over alle hastighedsområder — fra 


Latterligt. 

Antigravitation — eksisterer det? I det mindste 
er latteren blevet mere dæmpet i den senere tid. 
Det er jo konstateret, at universet for en stor del 
må rumme antistof — på samme måde bør også 
antigravitation kunne eksistere, siger sagkundska¬ 
ben. 

Rumrejser hinsides solsystemets grænser — til 
andre stjerner, i mælkevejens svimlende dyb... Kan 
det utrolige, det som vort korte liv synes at umu¬ 
liggøre, trods alt blive virkelighedf Ja, siger viden- 
skabsmænd, som i dag eksperimenterer med en 
ny, helt anderledes drivkraft. De tilføjer: — Hvis 
der virkelig findes »flyvende tallerkener« — så 
må de flyve ved hjælp af dette system! Hvis be¬ 
regningerne stemmer, vil vi måske selv bygge tal¬ 
lerkenlignende fartøjer i fremtiden — rumskibe med 
extrem hastighed og rækkevidde. 

< 


stillestående svæven til det uendelige, hinsides lys¬ 
muren, måske mange gange hurtigere end lyset! 

— Hvis de flyvende tallerkener virkelig eksi¬ 
sterer — så må det være denne måde, de drives 
frem på, har dristige konstruktører udtalt. 

Hastigheder ud over lysets — det åbner utroli¬ 
ge perspektiver. Det indebærer, at vi skulle få 
mulighed for ikke bare at tænge uden for vort 
eget solsystem og søge beboede planeter omkring 
de nærmeste nabostjerner. Vi skulle inden for vor 
levetid kunne nå at færdes gennem hele mælke¬ 
vejen. Vi skulle endog kunne forlade vor egen 
stjerneø i universet og begive os til fremmede 
galaxer! 


Tiden står stille. 

Ifølge Einsteins tidsparadox går tiden langsom¬ 
mere om bord på rumskibet, jo nærmere man 
kommer lysets hastighed. Det gælder både for 
døde ting og levende væsener. Urene går lang¬ 
sommere, og astronauternes livsrytme nedsættes. 
Ved en hastighed på 0,999998 gange lysets er tidens 
hastighed om bord blevet 500 gange mindre — 
vi ældes kun tt år i løbet af en (fra jordisk syns¬ 
punkt) 500-års rejse. 

Ved lysets hastighed skulle tiden stå stille — 
men den hastighed kan vi aldrig nå, har Einstein 
sagt: Andre fænomener gør sig gældende — rum¬ 
skibets masse vokser. Ved lysets hastighed bliver 
massen uendelig, og ingen drivkraft vil kunne 
bringe os videre. Vi ville have nået den endelige 
grænse. 

Men de teorier, som er vokset frem uden om 
Einsteins, siger, at vi kan passere lysmuren. Den 
mekaniske accelerator burde ikke kende nogen 
grænser. Men hvad sker der så med tidens lang¬ 
sommere forløb — når vi har passeret det punkt, 
hvor den står stille? Rykkes vi tilbage i tiden? 

En videnskabsmand af i dag smiler og siger: 
— Nej. Tiden er et begreb, vi selv har skabt. Der 
findes ingen tid.. Der findes kun aktivitet, be¬ 
vægelse. . 

-/BJ. 


Uge et par ord 

inden De går i hobbykælderen - 

Allerede når man har læst den første af Semit- 
jovs artikler, synes man, at man har fået en masse 
at vide — en masse gode tips lige til at tage fat 
på at eksperimentere med. Det har man muligvis 
også, men det viser sig meget hurtigt, at der vist 
nok er andet end bare stedet og navnene på de im¬ 
plicerede videnskabsmænd, Semitjov ikke har fået 
lov at sige! Rent umiddelbart kommer man i hvert 
fald ingen vegne med de givne oplysninger, men 
til gengæld, hvis man kan regne med, at det lidt, 
der er sagt, er rigtigt, så er der trods alt et spor 
at gå efter og tilsyneladende også en forvisning om, 
at opgaven h a r en løsning. — Og dermed burde 
disse to artikler være alle tiders udfordring til de 
teknisk interesserede blandt vore læsere! Vi ønsker 
god fornøjelse og stiller meget gerne spalteplads 
til rådighed, hvis nogen skulle finde ud af noget! 
— Tak, det var det hele. 


Og vi andre, der blev tilbage i lænestolene — 
hvad skal vi så mene om det alt sammen? 

Tjah, — selv om nogle af de fremførte påstande 
nok kan få en og anden til at hoppe i stolen, så 

-Semitjov er jo ikke noget ukendt navn, og 

med alle de forventninger og perspektiver der rul¬ 
les op, og de omtalte nye, direkte flyveruter til 

Månen- noget må han jo have set, hvad 

det så end er. Artiklerne som helhed lyder ikke 
som en sensations-and uden nogen form for reali¬ 
teter bag. 

»Hvis der findes flyvende tallerkener, så kender 
vi nu deres fremdrivningsmåde!« — det er ellers 
store ord i en avis! Men lad os prøve at se, på 
hvilke punkter det beskrevne stemmer overens 
med, hvad vi kender fra rapportmaterialet og fra 
tallerkenlitteraturen: 

1. Skulle »tage tyngden med sig« — Et eget, kun¬ 
stigt frembragt tyngdefelt anses oftest som den 
eneste mulige forklaring på, hvordan tallerke- 
nernes besætninger kan tåle de — efter vore 
vante begreber — helt vanvittige manøvrer, der 
ofte er iagttaget. 

2. Acceleration efter et »dobbelt-op-princip« sva¬ 
rer ganske godt til, hvad der ofte er beskrevet, 
at tallerkenen først hæver sig forholdsvis lang¬ 
somt til nogle få meters højde over jorden for 
derefter at »stige med fantastisk fart« eller 
»forsvinde ud af syne i løbet af få sekunder«. 

3. Alle mulige bevægelsesretninger og hastigheder 
lige fra stillestående svæven til — det helt utro¬ 
lige. 


4. Mange gange er der »oppe under flangen« på 
en tallerken blevet rapporteret noget, der rote¬ 
rede — eller til tider blot en kraftig »luft¬ 
strøm«, der kom ud derfra — som fra en ven¬ 
tilator. 

5. Der er mange andre detaljer i disse to artikler, 
som i forbløffende grad stemmer overens med, 
hvad der berettes i UFO-rapporter fra hele ver¬ 
den, — og artiklernes forfatter er heller ikke 
selv blind for det. Kun et enkelt punkt endnu 
skal dog fremdrages her: 

Der hævdes, at acceleratoren kan give mere 
energi fra sig, end man tilfører den. Godt nok le¬ 
verer den bevægelsesenergi, mens den f. eks. kunne 
tænkes at kræve elektricitet til en motor, der brin- 

ger et eller andet i rotation. Det skulle dog ikke 
være noget uløseligt problem at omdanne en vis 
del af den frembragte energi til at fodre accelera¬ 
toren selv med, — ligesom man godt kan pille 
accumulatoren ud af en bil, når først den e r star¬ 
tet. Dette — hvis det ellers er rigtigt — vil rent 
logisk betyde flere ting: Der er ikke alene tale om 
i princippet — idet vi ser bort fra slitage — en 
evighedsmaskine, men ligefrem en evighedsmaskine 
med energi-overskud. Men kunne man ikke med 
god ret betegne denne overskudsenergi som — fri 
energi? Og kunne det tænkes, at acceleratoren en 
gang imellem ville behøve en »opladning« for at 
have noget at starte på — — —? Hvor har man 
dog hørt det før? — — — 

Vi skal ikke påtvinge læserne flere af vore tan¬ 
ker, da vi meget vel derved kunne risikere at hæm¬ 
me en og anden i en selvstændig, frugtbringende 
tænkning.- 

B.J. 


A 

Både den amerikanske astronaut Edward White og 
den russiske kosmonaut Alexei Leonov erfarede 
under deres rumvandring ,, at et ryk med kroppen 
kunne fremkalde en bevægelse i ønsket retning. 

< 


Satellitoversigt 1965. 

Det årlige antal satellitter vokser støt. Ikke 
færre end 170 rumskud blev foretaget i 1965 af 
henholdsvis USA, Sovjetunionen og Frankrig. Det 
er en satellit næsten hveranden dag! Der blev 
sendt 160 satellitter i kredsløb om jorden, medens 
der blev sendt 10 rumskibe til Månen og det ydre 
rum. 

Amerikanerne brugte 63 raketter til at placere 
95 satellitter i kredsløb. Af disse var de 67 mili¬ 
tære og kun de 28 civile, så man vil forstå, at der 
er uhyre store militære interesser i rummet. Sovjet 
sendte 64 satellitter op med brug af 48 raketter. 
Det vides ikke, hvor mange af disse, som havde 
rent militære formål, idet russerne aldrig har været 
særlig tilbøjelige til at frigive oplysninger af nogen 
art. 

( 

Sovjet har hovedsageligt opsendt Kosmos-satel¬ 
litter. Kosmos-satellitterne undersøger koncentratio¬ 
nen af ladede partikler, mængde og udbredelse af 
bælter af partikler med lav energi, sammensætning 
af strålingsbælterne, den kosmiske stråling, jor¬ 
dens magnetiske felt, solvinden samt stråling fra 
andre himmellegemer, meteorittæthed, fordeling og 
dannelse af skyer i jordens atmosfære, foruden at 
de er afprøvningsstation for nyt rum-materiel af 
forskellig art. 

De Kosmos-drabanter, som går i baner på 49 og 
56°, bliver oppe indtil jordens tiltrækningskraft 
trækker dem ned. På grundlag af observationer 
mener man, at de er kegleformede og at størrelsen 
andrager ca. 220X120 cm. Vægten ligger sandsyn¬ 
ligvis på 400 kg. 

Andre Kosmos-satellitter går i baner på 51 og 
65°, og de kommanderes til landing på sovjetisk 
område efter omkring en uge i rummet. De er på 
størrelse med en Agena og formodes (uofficielt) 
at blive benyttet til rekognoscering (spionage). 

USA har især opsendt Discoverer-satellitter. Dis¬ 
se formodes at veje omkring 1,5 tons. Mange af 
dem udløser efter en uges tid beholdere, som vejer 
ca. 750 kg. Disse beholdere opsamles af amerika¬ 
nerne. Denne type satellitter har sikkert samme 
formål som de sidstnævnte Kosmos-drabanter. Des¬ 
uden opsender USA SAMOS-drabanter, der også 
bliver brugt til observation af jorden, og som vejer 
omkring et par tons. 

Foruden det her nævnte antal satellitter, kan 
USAF have sendt en del mindre satellitter i kreds- 

løb uden at dette er kommet frem. Det kan foregå 
på den måde, at en eller anden satellitopsendelse 
kan have haft flere mindre satellitter med som ek¬ 
stra last. Disse »pick-a-back« satellitter kan udløses 
i forskellige højder. På grund af deres ringe stør¬ 
relse kan de af sporingsstationerne på jorden være 
blevet registreret som »affald« ved en opsendelse. 

I 1965 var der tre bemandede rumflyvninger, 
alle amerikanske. Det var de velkendte Gemini 5, 
6 og 7. 

Medens USA har koncentreret sig om de beman¬ 


dede rumflyvninger, har Sovjet derimod sendt 
flere skud til det ydre rum end USA (der nøjedes 
med Pioner 6) idet de opsendte Zond 3, Luna 7 
og 8 samt Venus 2 og 3. Desuden regner man med, 
at Kosmos 96 oprindelig var tænkt som endnu et 
Venus-skud, men at den fejlede. 

I 1966 kan vi sikkert vente et endnu større an¬ 
tal satellitter. Derimellem vil der sikkert være 
nogle franske, japanske og én eller to fælleseuro¬ 
pæiske. 

ej. 


HITTEGODS 


UFO-SAGEN I STØRRE PERSPEKTIV- 

- Mønternes vidnesbyrd. 

Af Roberto Pinotti. 

I flere tusind år har mennesket set mystiske 
genstande på himlen. Er de gamle romeres »clypei 
ardentes«, (»brændende skjolde«), vor tids »fly¬ 
vende tallerkener«? Var en del af oldtidens »guder« 
i virkeligheden gæster fra rummet? Teorien, ifølge 
hvilken mange af de usædvanlige fænomener, flere 


klassiske skribenter beretter om i deres arbejder, 
tilskrives uidentificerede objekter, synes atter og 
atter at blive bekræftet af stadig flere vidnesbyrd 
fra fortiden. Næst efter historie, mytologi og ar¬ 
kæologi fører nu også undersøgelsen af gamle møn¬ 
ter til udfordrende konklusioner af eminente under- 

søgere som Desmond Leslie, George Hunt William- 
son, Alexander Kasantzev, Brinsley Le Poer Trench 
og Raymond Drake. 

Her gengives et foto af en gammel romersk 
mønt, hvor vi ser en fremstilling af et mystisk 
fænomen, der kom til syne på himlen omkring år 
193 efter Kristus. Det er givet, mønten blev slået 
det år, på kejser Publius Helvius Pertinax’s tid. 
Denne mærkelige mønt, der blev fundet i Syrien 
for nogle år siden, har stor betydning for os, fordi 
den berører en af disse års uforklarlige hændelser, 
som vi også har nogle nedskrevne optegnelser om. 

Vi ved, at på Commodus’ tid viste et skinnende 
objekt sig på himlen. Det er denne begivenhed, 
historikeren Aelius Lampridius, en af de såkaldte 
»scriptores Historiae Augustae«, omtalte i sit værk 
»Life of Commodus«. Også Herodianus bekræfter 
i sit velkendte værk »Romerrigets historie efter 
Marcus Aurelius’ død«, 1. bog, at »der var mange 
undere på den tid«, og at nogle »stjerner« blev 
set svævende i luften i klart dagslys. »Herodianus, 
en græsk historiker, virkede i det tredje århun¬ 
drede efter vor tidsregning. Det ser ud, som om 
han var syrisk græsk (muligvis født i Antiokia 
omkr. år 170 efter Kristus). I år 203 var han i 
Rom, hvor han havde et par underordnede stil¬ 
linger, men det formodes, han også var der i året 
192, da Commodus var kejser. Hans historiske 
værk i otte bind, beskæftiger sig med årene mellem 
Marcus Aurelius* død og Cordianus IILs prokla¬ 
mation (180-238 efter Kristus). Hans interessante 
arbejde supplerer Dio Cassius og har den værdi, 
der følger med en samtidig beretning, skrevet med 
oprigtighed og nøjagtighed. Vi ved, han var en 
objektiv og sandhedskærlig skribent, som henviste 
direkte til protagonisterne og vidnerne til de be¬ 
givenheder, han fortalte om. Der er ingen tvivl 
om, at de observationer, han beretter om i sine 
bøger, er virkelige observationer og ikke opdig¬ 
tede. Naturligvis er det ikke let med sikkerhed 
at tidsfæste de mærkelige begivenheder, der fandt 
sted i disse år, men Commodus sørgede for at be¬ 
vare disse begivenheder for eftertiden ved at præge 
cn stjerne på bagsiden af de af ham udstedte møn¬ 
ter. Mønterne blev slået i året for hans syttende 
»Tribunicia Potestas«, hvilket svarer til år 192 
efter Kristus. På en anden mønt, beskrevet af 
Henri Cohen (Description historique des monnaies 
frappees sous l’Empire romain, commonément ap- 
pelées medailles imperiales, No. 245) og sandsyn¬ 
ligvis slået det samme år, kan vi se syv »stjerner«. 
Ikke desto mindre går det fænomen, der blev be¬ 
skrevet af Herodianus tilbage til perioden mellem 


189 og 190 efter Kristus, og dette beviser, at de 
usædvanlige begivenheder på himlen, som Aelius 
Lampridius, Herodianus og andre omtalte i deres 
bøger, sandelig var forskellige begivenheder og 
skriver sig tilbage til forskellige årstal. 

Det er i denne forbindelse interessant at notere 
sig, at disse mystiske »stjerner« dukkede op på et 
senere tidspunkt, nemlig på Septimus Severus’ tid, 
hvilket kan ses på et antal syriske mønter. 

Vi må imidlertid huske, at tilstedeværelsen af en 
stjerne på romerske mønter altid er forbundet med 
overnaturlige begivenheder. F. eks. skrev Plutarch, 
at efter snigmordet på Julius Cæsar ». . blev man¬ 
ge heftige mænd set kæmpende mod hinanden..« 
(Life of Caesar, kapitel LXIII), og Suetonius for¬ 
tæller, at kort efter Cæsars død, under legene til 
hans ære, skinnede, hvad der tilsyneladende var 
en komet ». . i syv dage, den dukkede op kl. fem 
om eftermiddagen; romerne troede, det var Cæ¬ 
sars sjæl, der for til himmels med guderne. .« (Life 
of Caesar, kapitel LXXXVIII). Dette er oprindel¬ 
sen til den stjerne, der var placeret på Cæsars pan¬ 
de på statuer af ham, og på mønter med Cæsars 
billede, over hans hovede. 

Men et af de bedste beviser på UFO-aktivitet 
i fortiden bliver givet os i form af denne mønt 
af kejser Pertinax, Commodus’ efterfølger, på hvil¬ 
ken vi ser ikke en stjerne, men en flyvende glo¬ 
bus! Som man kan se, viser billedet en kvinde, der 
rækker sine hænder mod et mystisk objekt på him^ 
len. Dog, eksperter er af den mening, at denne 
mærkelige kugle, hvad den så end er, hverken 
forestiller solen, månen, en stjerne, eller en komet, 
fordi anbringelsen af de fire stråler, som man kan 
se, ikke er symmetrisk i forhold til kuglen, såle¬ 
des som i andre (og vidt forskellige) fremstillinger 
af almindelige himmellegemer. Betragt fotografiet, 
og De vil blive overbevist. Man kan roligt sige, 
at lysgivere aldrig blev gengivet på denne måde. 
Derfor må vi, alt taget i betragtning, konkludere, 
at denne mystiske kugle kun kan have været et 
uidentificeret flyvende objekt. Men var den en 
flyvende tallerken? Altså et ikke-jordisk rumskib? 

Hvad Deres mening end er, »PROVIDENTIA 
DEORUM COS II«, ordene der står anbragt rundt 
om den lille kvindefigur på mønten, kan på ingen 
måde misforstås; det er indlysende, at denne mønt 
symboliserer gudernes forsyn (det er oversættelsen 
af de latinske ord »Providentia Deorum«), som 
her naturligvis er fremstillet i skikkelse af en kvin¬ 
de, (fordi det latinske substantiv »Providentia« er 
feminint). 

Med andre ord har vi her en miniature-guddom, 

en personifikation af den stadige tilstedeværelse af 
— og af den forudseende tagen sig i agt for gu¬ 
derne, himlens beboere, (»intermundia« på latin). 
Guderne fra »intermundia« (dette latinske ord 
oversættes almindeligvis himmel eller »Guds him¬ 
mel«, men dets ordrette betydning er »rummet 
mellem kloderne«), viste sig for dødelige ridende på 
»stjerner« og flyvende kugler på kejser Publius 
Helvius Pertinax’ tid. Kun overtro? 

Vi omtaler historiske og ikke mytologiske begi¬ 
venheder. Herudover er der ingen tvivl om, at 
gravøren, der har fremstillet denne mønt, var en 
virkelig kunstner, og denne påstand bliver evident, 
når vi betragter den akkuratesse, der er lagt for 
dagen, specielt ved fremstillingen af kejserens bil¬ 
lede og ved fremstillingen af »Providentia Deo- 
rum«. Efter vor mening var han i sandhed klar 
over, hvad det var, han skulle fremstille på denne 
mønt. Jeg kunne lide at vide, om han selv har set, 
hvad han fremstillede med så stor akkuratesse. 


Se på vor flyvende kugle endnu en gang; mener 
De, at den store lighed med vore rumfartøjer og 
satellitter med deres udvendige antenner er en ren 
og skær tilfældighed? 

Desværre er denne mønt meget sjælden, fordi 
Pertinax’ regeringstid var temmelig kort. Han blev 
valgt i en fremskreden alder og imod sin vilje, 
den 1. januar år 193 som Commodus’ efterfølger, 
og blev snigmyrdet under et soldatermytteri den 
28. marts 193. 

Ejeren af denne enestående mønt er Remo Cap- 
pelli, en ekspert som beskæftigede sig med dette 
emne i en lille artikel, som blev offentliggjort i 
det velkendte italienske ugeblad »Vita« for d. 22. 
december 1960. 

Uanset, hvad Deres mening er, giver denne mønt 
både entusiasterne og skeptikerne rigeligt mate¬ 
riale for en polemik. 

Roberto Pinotti — /SL. 


En Himmel-mand? 


For kort tid siden læste jeg en bog: »Kina før 
Han-dynastiet«, tildels fordi jeg var interesseret i 
at efterkontrollere historien om pladerne med rille¬ 
skrift, som ifølge UFO-NACHRICHTEN var ble¬ 
vet fundet i et grænseområde mellem Kina og Tibet 
kaldet Baian Kara Ula (omtalt i UFO-NYT nr. 6, 
1964). Dette lykkedes det mig dog ikke at finde 
nogensomhelst omtale af. (Er der nogen læser, der 
kan overbevise mig om, at en lokalitet ved navn 
Baian Kara Ula overhovedet eksisterer?) Derimod 
faldt jeg over noget andet, som jeg mener kan have 
interesse for en videre kreds, nemlig en fremstilling 
af den ældste form for skrift fra Kina, med illu¬ 
strerede eksempler herpå. Jeg tillader mig at citere 
fra bogen: 

Skikken at tage varsler. Svarene på de spørgs¬ 
mål, som skulle prøves, fremkom gennem tolknin¬ 
ger af revnerne i dyreben — almindeligvis skulder¬ 
blade — som fremkom, når glødende bronzenåle 
blev stukket ind i dem. Der er ingen vidnesbyrd 
om denne form for skulderbladsdyrkelse indenfor 


Yang Shao, men den blev praktiseret i mere primi¬ 
tiv udgave i Ch’eng Tzu Yai og andre Lung Shang 
bopladser. På Ch’eng Tzu Yai blev indridset tegn, 
som endnu er uidentificerede, og som ikke synes at 
erstatte skrift. En skreven orakelberetning blev til¬ 
ført senere under Shang dynastiet. (Shang tiden er 
ca. 1500-1027 f.Kr.). Orakelindskrifterne er, hvad¬ 
enten de er blevet indridset, eller, som sjældnere, 
påmalet skjolde eller knogler, den ældste form for 
kinesisk skrivemåde. 

Der var især et af de afbildede tegn, som mysti¬ 
ficerede mig. Kan De gætte hvilket? 

Jeg bør måske først bemærke at: »Skrivereglerne 
afviger ikke fra de moderne og er de samme som 
de, der ligger til grund for hieroglyf- og kileskrif¬ 
terne i den nære orient. Mange ord skrives som en 
del af, eller en simplificeret tegning af den gen¬ 
stand eller den handling , som de betegner , eller er 
repræsenteret af et billede af en genstand, som lig¬ 
ger tæt opad den i udtale. Nogle er abstrakte, ved¬ 
tagne tegn. 


uj 

En anden metode gik ud på, at anbringe to ele¬ 
menter sammen, hvoraf det ene — f.eks. vand, træ, 
hånd — hentydede til kendte begreber, mens det 
andet udtrykte lyden som i en rebus. Denne frem¬ 
gangsmåde var sjælden i orakelsætningerne, men 
blev senere et særdeles nyttigt middel til udvidelse 
af ordforrådet«. 

Som De sikkert har gættet, alene på grund af 
overskriften, var det det gamle tegn for »HIM¬ 


MEL«, som især fangede min opmærksomhed. Eet 
er det besynderlige i at benytte en »mand« som 
tegn for »HIMMEL«, men endnu mere påfaldende 
er det, at en mand, hvor en sådan ellers indgår i 
et tegn, er afbildet uden hovede. Hvad er da det 
stiliserede hovede på »himmel-manden«? En rum¬ 
hjelm? 

En udfordrende tanke, ikke sandt? 

Iver O. K jerns. 


Et fund — måske alle tiders fund. 


UFO-Nyt har tidligere talt om den franske for¬ 
sker, dr. Henri Lhote. Opmærksomheden henledes 
herved på hans bog, som er udgivet under titlen 
»A la découverte des fresques du Tassili«. Den 
danske oversættelse, »Saharas Klippemalerier«, ud¬ 
kom i 1959 på Jespersen og Pios Forlag, og den 
er rigt illustreret i farver og sort/hvidt. 

Enhver UFO-interesseret vil have den allerstør¬ 
ste glæde af at læse den. Forfatteren er ikke ufo¬ 
log, men uden personlig at gå ind for det, i hvert 
fald ikke åbenlyst, taler han alligevel om mars- 
og jupiter-mennesker, de såkaldte »rundhoveder«, 
hvoraf nogle var omtrent 6 m høje. De findes som 
hule- og klippemalerier i utallige tilfælde i den 
sydlige del af Sahara. Fra bogens side 72 til side 
208 omtales disse rundhoveder udførligt. Nogle 
af dem har hjælm på, andre afviger fra disse ved 
at have to små fremspring på hjælmen eller hove¬ 
det, ikke ulig snegles følehorn. Karakteristisk for 
dem er, at de har meget korte fingre, og den figur 
iblandt dem, som forfatteren kalder marsguden, 
har en kæmpemæssig hjælpefinger begyndende i 
albueleddet på hver arm. 

Med forlagets elskværdige tilladelse giver vi ne¬ 
denfor et par smagsprøver: 

Side 79. »Skulle der virkelig være kommet mars- 
mennesker til Sahara, må det være sket for årtu¬ 
sinder siden, for rundhoved-malerierne i Tassili er, 
så vidt vi ved, de allerældste«. 

Side 208. »Flere af vore korrespondenter ville 
for enhver pris forklare os, at vore »marsmenne- 
sker« i virkeligheden var »jupitermennesker«, og 
at vore formentlige opdagelser ikke var andet end 
en simpel bekræftelse på den kundskab, som de 
»indviede« indenfor en eller anden teosofisk sekt 
for lang tid siden havde vundet; de officielle vi- 
denskabsmænd, som man gjorde mig den ære at 
henregne mig til (d.v.s. forfatteren), havde aldrig 


begrebet noget af det hele og ville aldrig kunne 
begribe det. 

Så var der andre igen, og det var de mest be¬ 
gejstrede, som ikke betænkte sig på at skrive, at vi 
havde genopdaget Atlantis og således gjort ende 
på den strid, der har kostet så meget blæk, siden 
Platon havde fortalt historien om Atlantis i sine 
berømte dialoger Kritias og Timaios«. 

Dr. Henri Lhote er tilknyttet Musée de l’Homme 
i Paris, og man kan roligt regne med, at de hjem¬ 
bragte reproduktioner fra hans to Sahara-rejser er 
offentligt tilgængelige på det nævnte museum. Des¬ 
værre er bogens danske oversættelse udsolgt fra 
forlaget. Men prøv bibliotekerne og måske antik¬ 
varboghandlerne. 

Aage Voss. 

KOMMENTAR: Interessant er det, at der her 
omtales »jupitermennesker«. Jupiter er jo ellers 
ikke en af de planeter, der normalt optræder i 
tallerken- og kontaktberetninger, men ét sted er 
der, hvor jupitermennesker også omtales: Adamskis 
»Saturn-turen II«. 

BJ. 


Man vil engang senere kalde vor tidsalder 
strip-tease-epoken — legemligt, sjæleligt, ånde¬ 
ligt. 

Jules Romains, fransk forfatter. 

☆ 

Politik og økonomi er — hvad journalister til 
stadighed glemmer — trods alt midler og ikke 
mål. 

Donald Tyerman, The Economists fhv. red. 

Kulturer i glemmebogen. 


Af V. J. Brøndegaard. 

Alle skolebørn lærer, at verdenshistorien be¬ 
gynder med sumererne og ægypterne, græker¬ 
ne og romerne. Længere tilbage lå jern-, bronce- 
og stenalderen. Resten fortaber sig i fortidens 
mørke. 

Men kan det virkelig være sandt, at men¬ 
neskeaber eller abemennesker gennem mange år¬ 
tusinder kun brugte deres ringe intelligens til at 
slå hinanden ihjel? 

Antropologerne forsikrer os, at homo sapiens’ 
eneste værktøj gennem en halv million år var af 
flint. Stort mere opfandt »det kloge væsen« ikke i 
løbet af 500.000 år. Først fra omkring 1750 e.Kr. 
begyndte menneskets intelligens pludselig at klatre 
op mod nutidens tekniske civilisation. 

Men oldtidens ægyptere og romere var næppe 
dummere end vor tids mennesker. Ganske de sam¬ 
me materialer og naturkræfter stod til deres rådig¬ 
hed. Man savner da også en sandsynlig forklaring 
på, at menneskeslægten først i løbet af de sidste to 
hundrede år kom ind i en nærmest eksplosionsag- 
tig udvikling. 

Kan den mulighed helt udelukkes, at der også 
før stenalderen fandtes blomstrende kulturer med 
højt udviklet teknik? De lærde afviser tanken som 
det rene nonsens. Og dog — vi har i dag våben, 
som kan udslette hele folkeslag. Blev forhistoriske 
lande og byer udslettet af gigantiske atomkrige eller 
naturkatastrofer og det så grundigt, at nu kun sag¬ 
net hvisker om deres eksistens? 

Vi véd, at jordskælv, vulkanudbrud og over¬ 
svømmelser gentagne gange har ændret verdensde¬ 
lenes udseende — at myriader af liv og livsformer 
uddøde. Når man betænker, hvor få og tilfældige 
vore geologiske og arkæologiske fund er — om 
Ægyptens visdom f.eks. blev så godt som intet be¬ 
varet — kan man engang meget vel finde ting, 
som gør det nødvendigt helt at revidere vort gæng¬ 
se tidsskema for menneskets kulturhistorie. 

I følge videnskaben har oceanernes niveau altid 
været praktisk taget det samme som i dag. Men 
Titicaca-søen i Sydamerika ligger næsten fire kilo¬ 
meter over havspejlet og indeholder dog saltvand 
og en havfauna. Endnu højere oppe er fundet et 
700 km langt bælte havmuslingekalk. Geologerne 
siger, at hele kontinenter hævede og sænkede sig. 


Adskillige fund og overleveringer peger på, 
at der fandtes højtudviklede kulturer læn¬ 
ge før syndfloden. Naturkatastrofer og 
»atom-bomber« kan have ødelagt dem. 


Men kan den forklaring ikke være lige så rigtig, at 
havspejlet af en kosmisk magt blev hævet og sæn¬ 
ket? 

De store floders munding fortsætter som under¬ 
søiske canons langt ud i havet. Kongo-bækkenet 
f.eks. fortsætter til 150 km fra kysten og 2000 me¬ 
ters dybde. Denne afslidning kan kun være sket på 
landjorden, følgelig må Afrika engang have været 
meget større mod vest. 

Blev Atlanterhavet tørlagt alle steder med min¬ 
dre end 2000 meters dybde, kom et fastland til 
syne. Er det Atlantis? 

Om Atlantis er allerede skrevet 25.000 bøger og 
utallige artikler. Men kun så meget synes sikkert: 
Ikke én, men flere vældige »syndfloder« har gen¬ 
nem geologiske tidsrum ændret verdenskortet. Ikke 
blot ét rige, men mange lande kan være begravet 
under vand- eller jordmasser. 

Sagn fra Hellas, Mellemamerika og Polynesien 
beretter om en fjern fortid uden måne og med et 
færre antal planeter. Grækerne kaldte urrigets ind¬ 
byggere »proselener« — månebeboere. Den Amors 
gyldne kanonkugle, der nu ret fredsommeligt kred¬ 
ser omkring Jorden, er rimeligvis et himmellegeme, 
der kom ind i Jordens tiltrækningskraft. Da må¬ 
nen blev indfanget af vor klode, må følgen være 
blevet gigantiske naturkatastrofer. Fra antiken er 
bevaret mange overleveringer om korrekturen af 
månekalenderen. Først fra det 7. årh. f.Kr. svarer 
omløbstiden til nutidens. 

Den faste jordskorpe måler kun 100-150 km og 
er sammenlignet med hele kloden kun som en ægge¬ 
skal. Skorpen svømmer i sej magma og kan, påvir¬ 
ket af en kosmisk kraft, være blevet fastholdt, 
mens massen i det indre fortsatte rotationen. Re¬ 
sultatet måtte blive den vandring af polerne, som 
mange geologer har konstateret. 

Den græske historiker Herodot (5. årh. f.Kr.) re¬ 
fererer en samtale, han førte med ægyptiske præ¬ 
ster, der forsikrede ham, at det ægyptiske konge¬ 
rige var over 10.000 år gammelt. I det tidsrum 
skiftede solen (set fra Jorden) plads fire gange. 

Også Bibelen beretter om forhistoriske naturkata¬ 
strofer. Esajas’ bog og 2. Kongernes bog fortæller 
samstemmende, at i kong Akaz’ tid gik solurets 
skygge ti streger frem, d.v.s. solen stod nærmere 
horisonten, men at den gik det samme antal streger 
tilbage, mens sønnen Hiskiaz regerede. I Josvabo- 
gen råber profeten efter sejren over amoriterne — 
Sol, stå stille i Gibeon, og måne i Ajjaions dal! — 
»Og solen blev stående midt på himlen og tøvede 
næsten en hel dag med at gå ned. Hverken før 
eller siden har der været en dag som denne«. 

Platon siger i dialogen »Politicus«: 

— Til visse tider har verdensaltet sin nuværende 
kredsbevægelse, til andre tider drejer det i modsat 
retning ... På et sådant tidspunkt omkommer alle 
dyr, men kun en lille part af menneskene. 

I Kritias-dialogen lader Platon en ægyptisk præst 
sige: 

— Der er allerede sket mange slags udslettelser 
af mennesker, de værste med ild og vand. Hvad 
der hos jer grækere fortælles om Faeton, Helios’ 
søn, at han besteg faderens solvogn og forbrændte 
alt på Jorden, det lyder nok som en fabel. Men den 
har en sand kærne, nemlig himmellegemernes æn¬ 
drede bevægelse og livets ødelæggelse på jorden. 
Ved hver ødelæggelse skånes kun nogle få menne¬ 
sker, som lever højt i bjergene. Og det er de udan¬ 
nede og uvidende, der ikke véd noget om alt det, 
der var i disse ældre tider. 

Med andre ord: civilisationen langs floder og ky¬ 
ster druknede, kun de primitive folk i højegnene 
overlevede. Den dumme bevarer ingen traditio¬ 
ner . . . derfor gik vor viden om fortidens kultu¬ 
rer tabt. 

Og hvad der blev levnet, sørgede mennesket selv 
for at ødelægge . . . som eleven, der efter sidste 
eksamen tilintetgør de forhadte skolebøger. 

Kinas ældste traditioner er yderst sparsomme. 
Kejser Shin-Huang-ti begyndte i det 1. årh. e.Kr. 
at bygge muren som værn mod alle fremmede »bar¬ 
barer«. Samtidig sørgede han for, at alle bøger om 
astronomi og historie blev brændt. Bogbålene flam¬ 
mede over hele Midtriget — med ham skulle en ny 
æra begynde. Sagnet siger, at de sidste rester af 
fortidens litteratur måtte rekonstrueres efter en 
gammel mands hukommelse . . . 

Det videnskabelige bibliotek i Alexandria (Ægyp¬ 
ten) var oldtidens største og rummede omkring år 
250 f.Kr. over 700.000 skriftruller. De blev alle 
brændt under krige 48 og 47! Det lykkedes at sam¬ 
le andre 43.000 ruller, der år 391 e.Kr. totalt øde¬ 
lagdes af en hob religiøse fanatikere. Hvor megen 
kostbar viden om menneskehedens ældste historie 
gik for altid tabt med disse dokumenter? 


Aztekernes fjerde konge Itzkoatl, som regerede 
et halvt århundrede før Amerikas opdagelse, ville 
tilsløre sin ringe herkomst og grundlægge en ny 
tradition — derfor gav han ordre til, at alle gamle 
»løgnagtige« håndskrifter skulle samles og brændes. 
De spanske erobrere foragtede også dette »heden¬ 
ske makværk« og smed hele dynger pragtfuldt illu¬ 
strerede codices på bålet. Kun ganske få eksempla¬ 
rer overlevede autodaféen og ligger nu som store 
kostbarheder i verdens museer. 

Vi kan nu kun gisne om de overraskelser, der 
ville møde nutidens forskere, hvis de kunne gen¬ 
nemgå de forsvundne dokumenter. I et museum i 
Salzburg ligger et 67x67x47 millimeter stålstik, fun¬ 
det 1866 af geologen Gurit i et lag fra — tertiær¬ 
tiden! 

Mineralogen Wm. Niven gjorde 1911 et sensatio¬ 
nelt fund i Meksiko. Han fandt i en grusgrav ved 
hovedstaden to brolagte gader, den ene i 2,7, den 
anden i 4,5 meters dybde. Han gravede videre, 
kom gennem et tykt lag vulkansk aske og fandt 
talrige bygningsværker. I et rum fyldt med aske 
havde ligget et guldsmedeværksted. Et siderum var 
smykket med vægmalerier i velbevarede farver. Ni¬ 
ven døde 1937, og tusinder af hans fund ligger ube¬ 
arbejdet i en dynge i Houston, Texas. Videnskaben 
vil ikke kendes ved dem ... de passer ikke ind i 
dens billede af verdenshistoriens gang. 

I det hele taget venter mange arkæologiske gåder 
på deres løsning. Et bælte fra en oldkinesisk grav 
viste sig at bestå af 85 pct. aluminium, 10 pct. kob¬ 
ber og 5 pct. mangan (vore fysikbøger siger, at 
H. C. Ørsted som den første — 1825 — fremstil¬ 
lede rent aluminium). I 1958 beviste en amerikansk 
ingeniør, at nogle »hellige krukker« på et museum 
i Bagdad var elektriske batterier brugt for 2000 år 
siden. I Gobiørkenen og Turkistan er fundet rør af 
en keramisk masse eller glas med en dråbe kvik¬ 
sølv i den ene ende. Et måleinstrument eller en 
kultisk genstand? 

Flyvemaskinen turde være udtryk for højt ud¬ 
viklet teknik. I næsten 4000-årige indiske Veda¬ 
kvad findes nøje beskrivelser af flyvende fartøjer 
kaldet »vimana«, som har flere etager eller dæk 
og kan flyve både fremad og baglæns. Det hedder 
om dem i bogen »Manusa«: — Ved hjælp af disse 
maskiner kunne menneskelige væsener flyve i luf¬ 
ten indtil stjernernes regioner. Og himmelske væ¬ 
sener kunne begive sig til Jorden. 

Professor Hunt Williamson optegnede blandt in¬ 
dianere i Minnesota et sagn: Før hvid mand kom 
hertil, så man runde og tavse himmelbåde, der 
kunne lande på søerne. De forsvandt, men lovede 
at komme igen. 

Når brødrene Montgolfier og brdr. Wright næv¬ 
nes som henholdsvis ballonens og flyvemaskinens 
opfindere, svarer det ikke til virkeligheden. Ifølge 
Franz Maria Feldhaus, der har teknikkens kultur¬ 
historie som speciale, gik en luftballon allerede år 
1306 til vejrs ved en kejserkroning i Peking, og 
»flyvende vogne«, d.v.s. propeldrevne fly, havde 
man også i begyndelsen af vor middelalder — at 
dømme efter kinesiske træsnit fra Kung-futse’s tid 
(551-479 f.Kr.). 

I den oldindiske bog »Drona Parva« omtales et 
supervåben med virkninger, der meget ligner kata¬ 
strofen over Hiroshima og Nagasaki årtusinder se¬ 
nere. Det hedder om erobringen af en by: 

— Han kaster projektilet Agneva, som rummer 
hele verdensaltets energi. Byens tre dele begyndte 
at brænde. Ild som 10.000 sole slog højt i vejret. . . 
Hår og fingernegle faldt af menneskene. Hønsenes 
fjer blev hvide, deres fødder fulde af brandsår. 
Levnedsmidler fordærvedes på få timer og kruk¬ 
ker gik itu uden synlig årsag. 


Kan civilisationer, der mistede kontrollen over 
frigjorte naturkræfter, have udslettet sig selv og 
ikke efterladt spor? — Stensatte fæstninger i Irland 
og det vestlige Skotland ser faktisk ud, som om en 
kæmpemæssig skærebrænder havde smeltet dem 
sammen til en kompakt masse. Gamle irske sagn 
nævner også frygtelige våben — »kæmpefugle ud¬ 
spyede ild mellem skyerne, brændte grønne træer 
og smeltede sten helt ned til kiselstenenes rødder«. 

Vi råder nu over kosmisk energi af en størrelses¬ 
orden, der meget vel kan forvandle storbyer til en 
dynge glaserede murbrokker. De arkæologer, som 
100.000 år efter gravede i resterne, måtte med rette 
tvivle på, at her havde eksisteret en høj civilisa¬ 
tion. Krigen efter atomkrigen bliver udkæmpet med 
spyd og stenøkser, har en filosof sagt. 

Kronik fra »Frederiksborg Amtsavis«, 

4. juli 1965. 


FILOSOFI 


Den ny tidsalder. 


Af N. E. W,agenda. 

III 

Dagligt støder man på udtryk som »jet-alderen«, 
»bilismens tidsalder«, elektricitetens tidsalder« o.s.v. 
o.s.v. — og det er slet ikke så få »tidsaldre«, vi på 
denne måde igennem det sidste halve århundrede 
er trådt ind i — og nu på samme tid befinder os i. 
Taget i denne snævre betydning af ordet er der 
derfor heller ingen tvivl om, at vi set med histori¬ 
ens øjne står »lige på randen« af adskillige »nye 
tidsaldre«, idet praktisk talt hvert eneste år brin¬ 
ger nye tekniske fremskridt, der mere eller mindre 
kommer til at revolutionere forskellige sider af vor 
tilværelse. 

Når der fra forskellig side tales om »Den Ny 
Tidsalder«, er det dog ikke sådanne »småting«, der 
hentydes til, og selv ikke summen af de kommende 


35 års opfindelser, hvis man blot tænker sig udvik¬ 
lingen videreført ad de hidtidige baner, vil man 
lade sig nøje med som en »forklaring« på, hvad 
der hentydes til, — selv om det måske nok ind¬ 
rømmes, at det fremtidsbillede af vort samfund om¬ 
kring år 2000, som så ofte er blevet fremsat af 
science fiction forfattere, byplanlæggere o.s.v., i sig 
selv — i hvert fald i teknisk henseende — ville be¬ 
tyde en omvæltning og forudsætte en mildest talt 
eksplosionsagtig udvikling. — For hvad er vel 35 
år set med historiens øjne? 

Men som sagt: selv dette er ikke nok. Det, man 
venter, og som man hævder vil komme, er intet 
mindre end en åndelig vækkelse, en »åndeliggø- 
relse«, ja, ligefrem en »strukturændring af selve 
mennesket«. — Eller for at gøre det hele lidt min¬ 
dre — eller mere — mystisk, alt efter, hvad læ- 

serne hver især måtte mene, så kan det også siges 
således, at man venter — og hævder, at vi står 
umiddelbart foran — opdagelser og begivenheder, 
der vil medføre en sådan åndelig vækkelse, — en 
brat opvågnen til en højere erkendelse af Kosmos 
og af selve livet, som vil føre vor udvikling frem 
ad helt andre baner, end vel de fleste havde fore¬ 
stillet sig, og som vil få hele vor hidtidige civili¬ 
sationsform til at tage sig ud som en tilværelse bag 
et forhæng. — Allerede længe, hævdes det fra ok¬ 
kult side, er dette »forhæng mellem det synlige og 
det usynlige« blevet stadig tyndere, og en dag vil 
det sønderflænges helt. —- 

Opdagelser og begivenheder, der skulle kunne 
fremkalde en åndelig vækkelse og revolutionere 
alle sider af vor tilværelse? — Kan noget sådant 
overhovedet tænkes? 

Det har aldrig været nogen kunst at slynge om 
sig med mystiske vendinger, påståede symbolske ud¬ 
tryksmåder — og regulær tågesnak. Men ofte har 
det formodentlig ligefrem været den eneste mulig¬ 
hed for at give udtryk for noget, man på en eller 
anden måde mente at være kommet til erkendelse 
af, men hvis egentlige natur, man ikke kendte eller 
simpelthen manglede ord for. Hver gang en uklart 
formuleret profeti er gået i opfyldelse, er det imid¬ 
lertid sket i form af en begivenhed, der har kunnet 
— om ikke altid forklares, så dog beskrives rent 
fysisk — idet vi her benytter dette udtryk som 
indbefattende hele den fysiske omverden, der el¬ 
lers deles mellem forskellige specialvidenskaber, — 
thi: 

For hver en veksel, 
der trækkes på mystikken, 
skal dækning findes — 
og hentes hos fysikken! 

Men ikke nok med det: Når vi overhovedet ta¬ 
ler om, at en profeti er gået i opfyldelse, så må der 
deri ligge, at vi i et eller andet konkret fysisk 
handlingsforløb trods alt har genkendt og nu plud¬ 
selig forstår, hvad der var dunkelt udtrykt. 

På baggrund af denne erkendelse — samt i be¬ 
tragtning af, hvor nært forestående de før omtalte 
fantastiske opdagelser og begivenheder fra alle si¬ 
der hævdes at være, må det være naturligt på nu¬ 
værende tidspunkt at vende sagen om og spørge — 
ikke med nedladende skepsis, men rent sagligt og 
med ønske om et lige så sagligt svar: Kan noget 
sådant overhovedet tænkes? — Eller udtrykt mere 
tydeligt: Er det på nuværende tidspunkt muligty ud 
fra den moderne videnskabs hidtidige resultater og 
endnu uafklarede perspektiver, at forestille sig ar¬ 
ten af eventuelle kommende opdagelser og begiven¬ 
heder, der kunne revolutionere alle sider af vor 


tilværelse, — ja, ligefrem udvirke en verdensom¬ 
spændende åndelig vækkelsef 

Når vi i det følgende skal forsøge at besvare 
dette spørgsmål, vil det være nødvendigt at be¬ 
handle opdagelser og begivenheder hver for sig, og 
det vil da være mest formålstjenligt først at se på, 
hvad der måske venter os af epokegørende opda¬ 
gelser. 

Som omtalt allerede i II del har de senere års 
opdagelser og iagttagelser allerede i alvorlig grad 
rokket ved de teorier, der danner rammen om det 
bestående verdensbillede, således at vi må forudse, 
at en gennemgribende revision af hele vor opfat¬ 
telse af Kosmos kan blive nødvendig inden længe. 
De anvendte eksempler gav dog kun svage — eller 
slet ingen — antydninger af, hvad der eventuelt 
vil træde i stedet for det bestående. Dette forhold 
skal vi i de følgende afsnit søge at bøde på. 

Med den fart, der i disse år er i udviklingen, er 
der ingen tvivl om, at nye opdagelser i hobetal vil 
blive gjort på alle forskningsområder, men når det 
gælder opdagelser, der skal have chance for at 
kunne revolutionere hele vort verdensbillede og der¬ 
igennem hele vor opfattelse af tilværelsen, så er det 
formodentlig nogle ganske bestemte forskningsfel¬ 
ter, vi først og fremmest må have vor opmærksom¬ 
hed rettet imod. Det må drejer sig om følgende: 

Udforskningen af MAKROKOSMOS, der vare¬ 
tages af rumforskningen i videste forstand, idet 
hertil også henregnes astronomien og den del af 
fysikken, der f.eks. beskæftiger sig med relativitets¬ 
teoriens problemkreds. 

Udforskningen af MIKROKOSMOS, hvilket i 
praksis vil sige atomforskningen eller kærnefysik¬ 
ken i videste forstand. 

Udforskningen af MENNESKET, hvortil må 
henregnes bl.a. dele af biologien med cellelære og 
arvelighedslære foruden psykologi og parapsyko¬ 
logi. 

Når vi her benytter denne opdeling, skyldes det, 
at den traditionelle inddeling i enkeltvidenskaber 
på grundlag af de senere års resultater efterhånden 
må anses for uhensigtsmæssig, idet det simpelthen 
er umuligt at trække skarpe skillelinier. Udviklin¬ 
gen peger mere og mere hen imod, at det blot er 
forskellige sider af samme sag, man beskæftiger sig 
med, og at et udstrakt tværgående samarbejde vil 
være nødvendigt, hvis man skal nå frem til en dy¬ 
bere forståelse af helheden. 

Endelig må til de tre nævnte forskningsområder 
henregnes forskellige af de såkaldte »grænseviden¬ 
skaber«. Det drejer sig om forskning, der foregår 
forskellige steder i verden, og som enten arbejder 
ud fra andre teorier end de gængse, eller som stu- 

derer fænomener, der ligger ud over, hvad man 
inden for den »autoriserede« videnskab kan og vil 
beskæftige sig med, — i flere tilfælde fordi de på¬ 
gældende fænomener — populært sagt — simpelt¬ 
hen ikke kan eksistere ifølge de »anerkendte« teo¬ 
rier, — hvad fænomenerne selv dog som oftest er 
uvidende om! 

Hvis Kosmos tilfældigvis ikke er opbygget efter 
den materialistiske filosofi, så er det ikke så mær¬ 
keligt, at et og andet kommer til at hænge uden¬ 
for, hvis man prøver at stoppe det i en materiali¬ 
stisk skjorte. Man kan til nød affinde sig med, at 
skjorten bliver ved med at revne på ganske be¬ 
stemte steder for at give plads for et eller andet 
ubestemmeligt, men man kræver anselig bevismæs- 
sig sikkerhed for eksistensen — foruden visse op¬ 
lysninger om »form« og »størrelse« af disse usyn¬ 
lige gevækster, inden man ligefrem monterer et 
tredje, fjerde og femte ærme på skjorten. 

Den sidste grænsevidenskab, der har formået at 
tage springet over i de »anerkendte« videnskabers 
række, er parapsykologien, der nu er taget op ved 
en del universiteter verden over, — men først efter, 
at professor J. B. Rhine fra Duke Universitetet i 
USA gennem titusindvis af knastørre forsøg med 
kort og terninger samt lige så tør matematik havde 
bevist, at der lå realiteter bag bl.a. telepatien, langt 
ud over, hvad der kunne fejes bort som tilfældig¬ 
heder. Måske vil De la Warr’s radioniske forskning 
blive den næste grænsevidenskab, der vinder aner¬ 
kendelse. Meget tyder på, at den er på vej. 

Grænsevidenskaberne beskæftiger sig med fæno¬ 
mener, der ikke rigtigt hører hjemme i nogen af de 
bestående »båse«; men netop derfor er der heller 
ingen, der på deres tidlige stadier kan sige, hvad 
de i den sidste ende kan indebære, og det kan me¬ 
get vel blive dem, der på længere sigt kommer til 
at udvirke de mest radikale ændringer i det bestå¬ 
ende videnskabelige verdensbillede. — Men lad os 
prøve at se, hvilke mulige perspektiver, der er ved 
at åbne sig på hvert af de tre nævnte forsknings¬ 
områder. 

IV 

MAKROKOSMOS — »Det store Kosmos« eller 
Verdensaltet — vel nok det forskningsområde, der 
i disse år sluger de største pengesummer. Hvilke 
resultater kan vi eventuelt vente — eller risikere — 
til gengæld? 

Spekulationer over, hvad »man« måske allerede 
véd, men bare ikke har offentliggjort, ligger uden 
for denne artikels rammer, ligesom det heller ikke 
er forfatterens hensigt at forsøge sig som spåmand. 
— Vi vil blot overveje forskellige tænkelige mulig¬ 


heder og prøve at forestille os, hvilke konsekven¬ 
ser de ville medføre for vort verdensbillede og for 
vor livsanskuelse som helhed, idet vi endnu en gang 
spørger: Kan man overhovedet forestille sig opda¬ 
gelser, der ville vende fuldkommen op og ned på 
vore begreber om tilværelsen på Jorden? — Det vil 
være naturligt at begynde med at undersøge nogle 
af de muligheder, man mere eller mindre forventer 
blandt UFO-loger:- 

Liv på andre kloder — under en eller anden 
form — er ikke andet end, hvad man forventer at 
finde før eller senere, og det vil derfor i sig selv 
ikke kunne kuldkaste noget særligt. 

Og selv fundet af 

Intelligent liv på nogle ikke alt for fjerne klo¬ 
der — eller endog på vore nabokloder i solsyste¬ 
met — ville ikke i sig selv betyde det helt store 
for os. Det er en mulighed, man regner med, selv 
om man ikke anser chancerne for at være særlig 
store på vore nabokloder. Det ville betyde en sen¬ 
sation — samt et nyt studieobjekt for videnskaben! 

— men heller ikke mere i første omgang. På læn¬ 
gere sigt kunne man måske lære et og andet af så¬ 
danne fremmede intelligensvæsener, hvis deres even¬ 
tuelle kultur, videnskab eller teknik skulle have 
fulgt andre baner end vor egen og iøvrigt havde 
nået et vist stade. 

Men hvis det ligefrem skulle vise sig, at 

Intelligensvæsenerne på andre kloder er menne¬ 
sker som vi selv — så begynder sagen straks at 
stille sig anderledes. Selv om udviklingslæren alle 
dage har haft modstandere blandt videnskabsman¬ 
dene, og selv om deres antal ikke er blevet mindre 
i de senere år, må denne teori dog siges at danne 
rygraden i den gængse opfattelse også blandt me¬ 
nigmand om, hvor vi er kommet fra, — en ikke 
uvæsentlig detalje i vort verdensbillede, der heller 
ikke er uden indflydelse på vor livsanskuelse, som 
antydet allerede i II del. Hvis alle livsformers ek¬ 
sistens og udformning udelukkende skyldes tilfæl¬ 
dighedernes spil (mutationer) modificeret af omgi¬ 
velserne gennem en naturlig udvælgelse af de indi¬ 
vider, der viser sig bedst egnet til at overleve, så 
er sandsynligheden for, at udviklingen på vidt for¬ 
skellige planeter skulle have ført til samme slut¬ 
resultat, praktisk talt lig nul. Men hvis vi nu alli¬ 
gevel finder mennesker overalt, så må nok et og 
andet tages op til revision! Betyder det mon, at vi 
må vende tilbage til at opfatte Skabelsesberetnin¬ 
gen bogstaveligt? — Og gentaget på hver planet? 

— Vel næppe; og dog kan det meget vel være, at 
den bag sine symbolske og billedlige talemåder 
gemmer betydeligt mere sandhed end udviklingslæ¬ 
ren. Derom mere senere. — Men der er en helt 

tredje mulighed, der kan tænkes nu, hvor vi er i 
»rumalderen«, men som faktisk ingen ville have 
fundet på at tage alvorligt for bare 20 år siden, 
simpelthen fordi man dengang endnu kun tænkte i 
»lokale« jordiske baner, mens man nu — tvunget 
af udviklingen — mere og mere vænner sig til et 
større, kosmisk perspektiv. Endnu for 20 år siden 
var astronomi »kun« en videnskab, og talmæssigt 
var det ikke mange, der havde denne videnskab 
som hobby. Kapitlet »den almindelige geografi« 
bagest i skolebogen var noget, man som oftest gik 
meget let hen over, og mange gik ud i livet med 
særdeles vage begreber om solsystemet, årstider, for¬ 
mørkelser o.s.v. Men af en eller anden grund var 
det som om, der pludselig gik mode i denne inter¬ 
esse, og begyndende omkring 1950 er der siden 
fremkommet en stadig voksende bølge af populær¬ 
videnskabelige astronomibøger. Med rumforsknin¬ 
gens begyndelse er astronomiske emner efterhånden 
blevet omtrent daglig kost i pressen og almindeligt 
samtaleemne. En dag vil man sige »ovre på Ve¬ 
nus« med samme selvfølgelighed, som vi længe har 
sagt »ovre i Amerika«, og vi vil betragte ikke Jor¬ 
den, men Solsystemet, som vort hjemsted i Kos¬ 
mos. -Men som sagt, der var en helt tredje 

mulighed, som allerede nu kan tænkes og endog 
akcepteres seriøst af mange mennesker som en 
mulig forklaring på, hvor vi stammer fra.- 

Hvad vil det betyde, hvis vi opdager, at 

Mennesker på andre kloder i vort eget solsystem 
er langt forud for os —? 

Man har til tider hørt en halvtræt, men velme¬ 
nende »onkel Peter«, der har været offer for en 
missionsivrig UFO-log, udbryde: »All right, all 
right, — så siger vi, der ér sådanne mennesker på 
de andre planeter, — og hva* så? — Hvad kom¬ 
mer det os ved? Er det noget at rende rundt og 
lave så stort nummer ud af?« — eller noget i den 
retning. — — Og man har også set ellers velta¬ 
lende UFO-loger stoppe brat op og tænke sig 
meget længe om, inden de forsøger at svare, for 
ærlig talt — jo, men det er da i hvert fald inter¬ 
essant. — Hvis man altså interesserer sig for det 

-—! Men nu ham »onkel Peter«: En hyggelig 

og flink herr middelmand, har lykkeligt glemt sin 
skolelærdom forlængst, hans tankeverden omfatter: 
Mutter med kaffekanden, lønningsposen, skattebil¬ 
letten, morgenavisen med hovedvægt på fodbold¬ 
resultaterne, fjernsynet og måske bilvask, koloni¬ 
have og børnebørn om søndagen samt en tur til 
Mallorca hvert andet år. Selvfølgelig medlem af 
folkekirken (for hvad ville naboerne ellers tænke), 


men kommer der aldrig (for der skulle jo nødig 
brede sig det rygte på éns arbejdsplads, at man var 
»hellig«). Udsigt til folkepension, livsforsikringen 
og ligbrændingsforeningen er betalt for hvis — 
alt i den skønneste orden. — Og mennesker på de 
andre planeter? Tja, det kan godt være. Har jeg 
forresten fortalt dig, at vi var til andespil i går? — 

For ham — og dermed for millioner — kan en 
sådan opdagelse næppe betyde ret meget. Og dog 
måske alligevel, som vi skal se senere. 

Men der er andre millioner — og mange, mange 
flere, end man forestiller sig — der i det stille går 
og gør sig adskillige overvejelser over tilværelsen, 
— og de bliver stadig flere. Det er, som om en 
reaktion mod den fuldkommen tomme materialis¬ 
me er i færd med at vokse frem. Gang på gang 
forbavses man over de spørgsmål, der kommer efter 
et tallerkenforedrag, — selv fra ganske unge og 
tilsyneladende »håbløse«, tyggegummityggende pop¬ 
entusiaster; og også blandt den lidt ældre genera¬ 
tion er en udvikling i gang. Det forholdsvis store 
antal hel- og halvfilosofiske værker, der indgår i 
de senere års billigbog-serier, er måske et fingerpeg 
om, at der ligesom er begyndt at gå mode i at have 
»filosofi som hobby«. 

For videnskaben selv samt for enhver, der er sig 
det bestående verdensbillede bevidst, vil en opda¬ 
gelse som den skitserede imidlertid åbne enorme 
perspektiver, der nok kan ryste et og andet i sin 
grundvold. Vi vil i det følgende ganske kort prøve 
at forestille os, hvilke sider af vor tilværelse og 
vor opfattelse af den, der ville blive påvirket, hvis 
simpelthen det helhedsbillede , der aftegner sig gen¬ 
nem de forskellige kontaktberetninger , skulle vise 
sig at være sandhed: 

Hvad vor astronomiske »viden« angår, vil vi 
være nødt til at tro om igen på adskillige punkter, 
bl.a. hvad angår klimaforholdene på de forskellige 
planeter, hvilket igen vil rejse spørgsmålet om, 
hvad Solen egentlig er, og hvordan den fungerer, 
idet der måske indgår helt andre faktorer, end vi 
havde regnet med. Adamski’s »reviderede solsy¬ 
stem« vakte vild diskussion blandt fagastronomer¬ 
ne, da det fremkom, — men den såkaldte solvind, 
hvis eksistens man overhovedet ikke havde kend¬ 
skab til, er forlængst blevet påvist gennem rum¬ 
forskningen, og derved åbner sig den mulighed, at 
også resten af hans teori kan være rigtig. 

Hvad dette eventuelt på længere sigt vil komme 
til at betyde for vor forståelse af forskellige klima¬ 
tologiske og geologiske forhold, er umuligt at for¬ 
udsige. Men det kunne passende indskydes på dette 
sted, at det allerede nu synes, som om enkelte her 
på Jorden er kommet på sporet af andre sammen- 

hænge, end den ortodoxe videnskab regner med. 
Bedst kendt her i landet er vel fotograf Gabs. Men 
for nogle år siden omtaltes i »Det Bedste« en ame¬ 
rikansk videnskabsmand fra Californiens Tekniske 
Højskole, som ved hjælp af en formel, han selv har 
fundet frem til, og som bygger på jordmagnetismen 
og solpletaktiviteten og noget i den retning, skulle 
kunne forudberegne vejret for ethvert sted op til 
5 år frem i tiden — mod et passende honorar. De 
»rigtige« meteorologer ville ikke vide af hans me¬ 
tode, men — blev det hævdet — arrangører af 
større udstillinger og andre friluftsforetagender 
gjorde brug af ham, og med stor fordel. Der er 
dog, så vidt vides, ikke fremkommet yderligere op¬ 
lysninger siden. Til gengæld er i mellemtiden de 
»rigtige« meteorologer selv kommet på sporet af, 
at dybere årsager end blot lavtrykkenes tilfældige 
placering fra dag til dag spiller ind, og med vejr¬ 
satellitternes hjælp er man begyndt al udsende så¬ 
kaldte langtidsvejrmeldinger. Det er imidlertid ikke 
usandsynligt, at man en dag vil finde, at vejret i 
den sidste ende kan føres tilbage til visse elektriske 
og magnetiske forhold. 

Det samme vil måske en dag være en fastslået 
kendsgerning også hvad angår jordskælv og lig¬ 
nende fænomener. Der findes adskillige veldoku¬ 
menterede beretninger om mærkværdige lysfænome¬ 
ner og ophævelse af tyngdekraften, så ting flyder 
vægtløse rundt, i sekunderne umiddelbart forud for 
et større jordskælv. Enkelte videnskabsmænd pus¬ 
ler med en teori om, at jordskælv muligvis skyldes 
et lokalt sammenbrud af Jordens tyngde- og mag¬ 
net-felt, men i det store og hele er det et af de til¬ 
fælde, hvor visse »upassende« kendsgerninger er 
blevet henlagt på glemmehylden, og man kører vi¬ 
dere med en rent mekanisk jordskælvsteori. 

Hvad der her er sagt, er kun et par eksempler 
ud af mange på forhold, der peger hen imod, at 
også makrokosmos er elektromagnetisk af natur og 
ikke som hidtil antaget nærmest rent mekanisk. — 
Men lad os vende tilbage til sagen, vi kom fra. 

Foruden de allerede nævnte konsekvenser for 
udviklingslaren , vil en konstatering af civilisationer 
med stort teknisk forspring på nære planeter også 
på anden måde kunne påvirke vor opfattelse af 
vor egen historie og forhistorie. 

Den allerede tidligere omtalte tredje mulighed, 
som er tænkelig nu, hvor vi befinder os i en 
mere »rum-minded« tid og så småt er ved at kom¬ 
me ud over tidligere tiders lokalpatriotiske snæver¬ 
synethed, er simpelthen den, at de første mennesker 
på Jorden kunne være landsat andre steder fra. 
Og så kan man endda vælge, om man vil opfatte 


det som kolonisation eller deportation! — — — 

Navnlig den sidstnævnte tanke har de fleste men¬ 
nesker svært ved at akceptere, endda bare som en 
mulighed, der kan overvejes på lige fod med 
andre tænkelige muligheder. Det er imidlertid en 
ulogisk holdning at indtage, for hvadenten man 
kan lide det eller ej, og hvadenten man tror på 
den eller ej, så foreligger muligheden nu en 
gang — selv om den måske sårer en og andens for¬ 
fængelighed. 

Det modargument, man hyppigst møder, er, at 
det virker højst usandsynligt, at eventuelle menne¬ 
sker andre steder skulle være så meget bedre end 
vi her på Jorden — nogle rene »englebasser«, efter 
hvad der hævdes i kontaktberetningerne. Lad gå 
med, at man måske et eller andet sted er langt for¬ 
ud for os i teknisk henseende, men — mennesket 
ér nu en gang, som vi kender det på godt og ondt, 
hævder man. Javel, »det«, vi kender, ér som — det 
vi kender. Så er spørgsmålet bare, om »det«, vi 
kender, er mennesket , det egentlige menneske — 
eller blot en forkvaklet afart, således at vi i virke¬ 
ligheden vurderer ud fra et forkert grundlag. Og 
e r der tale om deportation, så må dette jo netop i 
større eller mindre grad være tilfældet, hvorfor den 
nævnte argumentation er uden værdi, og mulig¬ 
heden består uantastet. 

På dette sted kunne passende indføjes, at selv ud 
fra en ortodox videnskabelig betragtning, hvor man 
antager, at liv opstår ved en tilfældighed, ligesom 
tidspunktet, hvornår en biologisk udvikling tager 
sin begyndelse på en eller anden klode, er tilfæl¬ 
digt, — vil man komme til det resultat ved anven¬ 
delse af en smule logik, at hvis vi engang skulle 
rende over andre intelligensvæsener i Kosmos, så er 
det langt det sandsynligste, at de er årtusinder en¬ 
ten forud eller bagud for os. Chancen for at finde 
nogen, der tilfældigvis er kommet lige så langt i 
udviklingen som vi selv, selv inden for et par år¬ 
hundreder til hver side, er absolut minimal; og at 
det usandsynlige skulle indtræffe endda for to na- 


Ordener er checks udstedt til menneskenes 
forfængelighed. 

Pierre Daninos, fransk forfatter. 

Jeg tror , at gode handlinger også fører til 

bokloders vedkommende, — det er endnu mere 
usandsynligt! 

Hvad angår vor forhistorie og historie iøvrigt, så 
har de enkelte ting og forhold, der er aktuelle i 
denne forbindelse, været fremdraget så ofte, at vi 
på dette sted kan nøjes med følgende sammenfat¬ 
tende betragtninger. 

Mangt og meget af sagn, fund, bygningsværker, 
indskrifter, tegninger m.m. fra tidligere kulturer, 
som tidligere var komplet uforklarlige, synes set 
med nutidens, d.v.s. rumalderens øjne at pege i ret¬ 
ning af besøg fra andre kloder i tidligere tider, — 
en tanke, der simpelthen ikke før er faldet nogen 
ind. 

Fundet af eventuelle ikke alt for fjerne civilisa¬ 
tioner med årtusinders teknisk forspring vil for¬ 
vandle denne forbløffende tanke til en ubestridelig 
mulighed, og fornyet forskning med denne nye 
mulighed in mente vil måske bringe tidligere over¬ 
sete ting for dagen, ting, som måske vil forvandle 
muligheden til en kendsgerning og tvinge os til at 
revidere vor opfattelse af oldtidens historie temme¬ 
lig kraftigt. 

Men også den nyere tids historie rummer mærke¬ 
lige personer og tildragelser, som man ikke tidli¬ 
gere har kunnet give nogen rimelig forklaring. Hvis 
det skulle vise sig at være rigtigt, at der går og 
alle dage har gået fremmede rumfolk rundt iblandt 
os, vil også mangt og meget fra den nyere tids hi¬ 
storie måske fremtræde i et helt andet lys. — — 

En anden side af vor tilværelse, som også kan 
risikere at blive berørt af en opdagelse som den 
skitserede, hvis den skulle komme, er religionen. 
Det er en ganske naturlig ting, som vi skal se om 
et øjeblik, — men samtidig en ting, der har en mær¬ 
kelig evne til straks at blive misforstået. Mange 
mennesker — endog af »onkel Peter«-typen — kan 
absolut ikke tolerere, at der bliver »pillet« ved no¬ 
get af den slags, selv i en tid, hvor nisser og trolde 
forlængst er afskaffet, — men mønstrer aldeles om¬ 
gående en enorm forargelse og råber op om »ny 
religion«, »sekterisme« o.s.v., hvad der imidlertid 
slet ikke er tilfældet. 

Hvis man »står af« et øjeblik og betragter den 
kristne religion, som vi kender den, koldt og nøg¬ 
ternt, så må man erkende, at ikke alle dens ingre¬ 
dienser er lige guddommelige af oprindelse. Ritua¬ 
ler, dogmer og visse andre udlægninger er i høj 
grad bestemt af mennesker — og dermed ikke ufejl¬ 
barlige. Rent logisk må det derfor være til gavn 
og støtte for religionen selv — og dermed også for 
dens tilhængere — hvis det en dag kan sandsynlig¬ 
gøres, at der ligger realiteter også bag dens mere 
dunkle punkter og tågede talemåder. Og hvis lige¬ 


frem arten af disse realiteter engang skulle komme 
for dagens lys, må det være den allerstørste be¬ 
kræftelse, man kunne ønske sig og ikke et grund¬ 
skud, som mange måske vil mene ud fra en kort¬ 
synet betragtning. Ikke noget grundskud mod reli¬ 
gionen som sådan, men måske nok mod den bestå¬ 
ende kirkelige udformning af den — som imidler¬ 
tid kun er menneskeværk. Selv i Vatikanet, der 
gennem århundreder har repræsenteret den mest 
konservative form for kristendom, kan dogmer og 
ritualer ændres med et pennestrøg! — og man er i 
fuld gang. 

Op igennem århundrederne har det primitive 
menneskes hang til mystik og (ære-)frygt for det 
uforklarlige overlevet på religionens område, mens 
man på alle mulige andre områder meget nedla¬ 
dende omtaler præcis det samme »fænomen« som 
»tidligere tiders overtro«. Men selv om der stadig 
findes millioner af mennesker, der ikke ønsker, at 
der bliver »pillet« ved det bestående, så mystik¬ 
kens tågeslør kan blive fjernet fra deres øjne, — så 
vidner samtidig de tomme kirker om, at stadig flere 
vender sig bort fra den »gammeldags« dogmatiske 
og »overtroiske« form for kristendom, der vrimler 
med mystiske væsener og tildragelser i sine skrifter. 

Mange — og i første række naturligvis kirken 
selv — opfatter med bekymring dette frafald som 
tegn på en tiltagende afkristning eller ligefrem ugu¬ 
delighed. Det er dog et spørgsmål, som man vil 
forstå af det foregående, om dette sortsyn er helt 
berettiget, undtagen måske ud fra et snævert, rent 
kirkeligt synspunkt. Thi vel er der mange, der føl¬ 
ger den rent materialistiske vej, — men samtidig 
sporer man ude blandt folk — og endog blandt de 
helt unge — en voksende interesse for de spørgs¬ 
mål, der ellers sorterer under religionen; man kunne 
næsten tale om en tiltagende »almindelig religiøsi¬ 
tet« i vide kredse, som giver sig udslag i en mere 
eller mindre bevidst søgen efter de sandheder, der 
skjuler sig bag kirkens middelalderlige udtryksmå¬ 
der. Denne søgen afspejler sig som allerede tidligere 
nævnt på bogmarkedet, hvor værker om filosofiske 
emner, andre religioner, psykologi, parapsykologi 
m.m. florerer som aldrig før. 

For fuldstændighedens skyld bør nævnes, at selv 
inden for teologernes egne rækker kan spores en 
parallel tendens, idet der inden for de senere år er 
fremstået en bestemt teologisk retning, den så¬ 
kaldte »dogmefri kristendom«. 

Vi står tilsyneladende over for det paradox, at 
de tomme kirker i den sidste ende kan vise sig at 
være optakten til en åndelig vækkelse. Dog vil kir¬ 
ken som sådan nok være nødt til at erkende, at 
den tid stort set er forbi, da man kan stille folk 



64 


UFO-NYT 


tilfreds og give dem et ståsted i tilværelsen ved 
hjælp af symboler og dunkle talemåder, hvis egent¬ 
lige indhold præsterne end ikke selv kender. Ud¬ 
viklingen bevæger sig uvægerligt hen imod en tid, 
der kræver selve sandhederne frem i dagens lys og 
nævnt ved deres rette navn, for derved at danne 
grundlaget for en dybere forståelse til afløsning af 
tidligere tiders blinde tro — eller mangel på samme. 

Men hvilke er da de sandheder, som forskningen 
før eller senere må forventes at nå frem til? 

— Og hermed er vi nået tilbage til udgangs¬ 
punktet for alle de just fremførte betragtninger. — 

Vi kender ikke svaret; vi v e d ikke, hvilke op¬ 
dagelser morgendagen vil bringe. Men her som på 
så mange andre områder, hvoraf nogle allerede har 
været omtalt, står vi i den situation, at vi med 
rumalderens mere universelle tankegang — og ikke 
mindst inspireret af de flyvende tallerkeners plud¬ 
selige og tankevækkende opdukken i vor tid — er 
i stand til overhovedet at forestille os en 
forklaring på visse fænomener og begivenheder, 
hvor vi tidligere stod fuldkommen uforstående over 
for nogle højst mærkværdige beretninger. Og op¬ 
dagelsen af en fremmed civilisation, der allerede 
igennem årtusinder har været i stand til at flyve til 
Jorden, ville med et trylleslag forvandle spekula¬ 
tioner til reelle muligheder. 

Et enkelt eksempel på, hvad der hentydes til, vil 
være tilstrækkeligt til, at læserne selv kan se resten 
af de fantastiske perspektiver, der åbner sig: For 
nogle år siden, allerede, fremkom i Frelsens Hær’s 
blad en artikel, hvor man ganske åbent og sagligt 
diskuterede den tanke, om de såkaldte engle mon 
kunne have været rumfolk fra andre kloder. 

At adskillig tallerkenlitteratur forlængst har fast¬ 
slået det som en kendsgerning, er mindre overra¬ 
skende og nok lidt forhastet ud fra et videnskabe¬ 
ligt synspunkt; men muligheden foreligger i 
hvert fald, og perspektiverne er enorme — og 
yderst interessante, idet det er forbløffende, hvor 
mange brikker, der synes at falde på plads og dan¬ 
ne en mosaik, der strækker sig helt op til vor egen 
tid, — hvis man læser de gamle skrifter ud fra 
dette synspunkt. 

Men er denne udlægning nu rigtig? — Eller mere 
rigtig end andre eksisterende opfattelser? 

Vi ved det ikke. Fremtiden vil måske vise det. 
— Men så vidt det er forfatteren bekendt, er det 
til dato den eneste udlægning, der har »erstattet 
mystik med f y s i k«, og ikke bare med anden my¬ 
stik. 

Hvad blev der forresten af disse mærkelige væ¬ 
sener, der synes at have vrimlet engang, men som 


senere er forsvundet? — Eller er de? — Måske fær¬ 
des englene stadig rundt iblandt os, blot i vor tid 
forklædt i jakkesæt og folkevogn! — — — 

Det er overflødigt at spekulere på, hvilke andre 
resultater rumforskningen eventuelt kunne ind¬ 
bringe, thi allerede nu står det klart, at fundet af 
en ikke alt for fjern og højt udviklet civilisation i 
Kosmos ville være en opdagelse med ganske enorme 
perspektiver — og dermed, at man altså i dag vit¬ 
terlig kan forestille sig i hvert fald een opdagelse, 
der kunne vende fuldkommen op og ned på alle 
sider af vor tilværelse og dermed indvarsle, hvad 
man med en vis ret kunne kalde en ny tidsalder. 
Thi selv om måske ikke alle de muligheder, der 
er antydet i det foregående, skulle blive bekræftet, 
så ville til gengæld mødet med en sådan civilisation 
medføre så meget andet, som vi slet ikke har været 
inde på, og om hvis art vi kun kan gisne. Sikkert 
er det — det viser historiens gang — at når to kul¬ 
turer mødes, kan de heller ikke undgå at smitte af 
på hinanden, idet man efterhånden lærer hinandens 
»fiduser« på alle mulige områder: Videnskab, tek¬ 
nik, filosofi, samfundsstruktur o.s.v. o.s.v. — og 
hvis den ene kultur viser sig at være ubetinget 
overlegen, vil den anden blive forvandlet til uken¬ 
delighed eller, om man vil — opslugt. 

I sandhed et perspektiv, der nok kunne tænkes 
at få visse myndigheder og magtgrupper på Jorden 
til at prøve på at trække tiden lidt ud. 

Det er imidlertid slet ikke utænkeligt, at de stør¬ 
ste overraskelser venter os fra en helt anden kant. 

(Fortsattes i naste nummer). 


Originalitet er kunsten at marke sig , hvad man 
har hørt } og at glemme , hvem man har hørt 
det af. 

Danny Kaye. 

☆ 

Vi priser åbenhjertigheden hos folk , der roser 
os. De andres åbenhjertighed kalder vi frak - 
hed. 

André Chamson. 

De flyvende tallerkener tilbyder os 

at vælge b Af PETER KOR. 


»Jeg har ofte tænkt , at moral måske hare 
hest år i at have mod til at træffe et valg«. 

Leon Blum. 

Idag er en udstrakt revolution i udvikling over 
hele verden. Den omfatter ikke alene de sociale, 
politiske og økonomiske aspekter af tilværelsen, 
men trænger ind til selv marven af den menneske¬ 
lige natur, hvor den grundlæggende inspiration for 
tilværelsen opstår. Det er, i meget direkte betyd¬ 
ning, en åndelig revolution. 

Selv om de fleste kommentatorer påstår, at til¬ 
synekomsten af flyvende tallerkener var sammen¬ 
faldende med denne enorme kulturelle omvæltning, 
er det ikke umuligt, at tallerkenernes indgriben i 
virkeligheden var ÅRSAGEN til denne omvælt¬ 
ning! Rækkevidden af dette perspektiv er forbløf¬ 
fende. Det afslører i hvert fald, at de flyvende tal¬ 
lerkener måske har en POLITISK BETYDNING, 
som er relevant i henseende til nugældende og 


fremtidige magt-tendenser i Amerika og andre ste¬ 
der. 

Enhver diskussion om det politiske magtbegreb 
må begynde med en definition og vurdering af de 
VÆRDI-MÅL, det indeholder, for værdimål er de 
faktorer, som i første række får os til at acceptere 
eller forkaste en given politisk filosofi. Hvad er da 
værdimål? Det er i hvert fald ikke tros-sætninger. 
Værdimål er bestemmelser af værdier, og de udgør 
grundlaget for et individs livsholdning. Trossætnin¬ 
ger er derfor UDTRYK for bestemte værdimål. Et 
menneskes politisk-religiøse filosofi er intet mindre 
end en systematisk formulering eller dramatisk 
afbildning af hans egne vigtigste værdi-domme! 

Diskussionen om, hvorvidt værdimål er absolutte 
eller ej, har raset gennem århundreder. Hvorledes 
hver enkelt generation løser dette spørgsmål, afsæt¬ 
ter de moralske rammer, indenfor hvilke al politisk 
aktivitet skrider frem. Relativisten hævder, at for¬ 
skellige værdisystemer er fundamentalt uforenelige 

og til syvende og sidst ødelæggende. Han er tals¬ 
mand for, at ethvert individ TILPASSER sin tan¬ 
kegang og sit adfærdsmønster til sine bestemte so¬ 
ciale omgivelser, og derved hjælper til at forme et 
stabilt, ensartet samfund. 

En absolutist vil hævde, at eet bestemt værdisy¬ 
stem — og altså eet tros-sæt, er det rigtige og egent¬ 
lige for alle mennesker, og at alle andre værdisy¬ 
stemer er forvanskninger. Derfor ønsker absoluti- 
sten den endelige omvendelse af kætteriske værdi¬ 
mål til de forudsætninger, som ligger til grund for 
hans egen overbevisning. (Hvilken den end måtte 
være). 

Relativismen finder (indenfor dette essay’s ram¬ 
mer) sit mest aktive udtryk gennem Den Interna¬ 
tionale Kommunistiske Bevægelse, der søger at ud¬ 
slette værdiforskellene menneskene imellem og der¬ 
igennem nedbryde og kontrollere dem. Absolutis¬ 
men derimod belyses bedst gennem de forskellige 
fanatisk-religiøse sekter, som prædiker deres egne 
specielle former for religiøse dogmer som »de ene¬ 
ste sandheder«, og som aktivt søger at omvende 
andre til deres synspunkter. 

Skønt disse to tankebaner ved første øjekast sy¬ 
nes at være diametralt modsatte, afslører en nær¬ 
mere undersøgelse grundlæggende overensstemmel¬ 
ser. Både de kommunistiske Relativister og de reli¬ 
giøse Absolutister taler for og forudsiger et klasse¬ 
løst, eet-værdi samfund! Kommunisterne søger at 
ødelægge, og derigennem udbytte værdiforskelle. 
Denne Udbytning bevirker en koncentration af po¬ 
litisk magt med henblik på den endelige skabelse 
af et centraliseret, diktatorisk »paradis«. Alle de, 
som afviger fra denne »een-verden«-moral bliver 
hjernevasket til overgivelse, bliver gjort til slaver, 
eller udryddet. 

Den religiøse Absolutist har visioner om et iden¬ 
tisk socialt slutmål. Han kalder det »Guds rige«, 
og han forventer, at det bliver indstiftet af en 
»himmelsk herre« i stedet for en menneskelig. Som 
før, skal alle de, som ikke bliver »fuldkommen¬ 
gjort« gennem troen på denne »himlen på Jorden«, 
enten »kastes i Helvede»« eller straffes på anden 
måde. 

At den ene bevægelse er moralsk og stoler på 
menneskets magt, mens den anden foreskriver et 
eet-værdi system og stoler på, at den overnaturlige 
magt gennemfører sin vilje, kan ikke tilsløre den 
kendsgerning, at de begge udviser en fuldstændig 
intolerance overfor andres værdimål, og at de med 
magt søger at udbrede et samfund, ensartet i tro 
og målsætning. 

Interessant nok rationaliserer (forklarer fornufts¬ 
mæssigt o.a.) begge bevægelser deres »een-verden« 


idéer på fundamentalt samme måde. Den menne¬ 
skelige natur er, sådan lyder argumentationen, ude 
af stand til at skabe et stabilt samfund. Derfor 
medfører den normale, menneskelige begivenheder¬ 
nes gang nødvendigvis strid og konflikter. Det bli¬ 
ver derfor tvingende nødvendigt at kontrollere el¬ 
ler omforme den menneskelige natur og derigennem 
uddrive »det onde« fra verden. 

Kommunisterne tror, at de kan opnå dette ved 
at anvende socialistisk-konditionerende processer 
(betingning, jfr. Pavlovs forsøg o.a.) (af filosofisk 
og økonomisk art), hvorimod »Religionisterne« tror 
på den overnaturlige omskabelse af alle på Jorden, 
som er »frelst« af deres tro på den »eneste, hellige 
sandhed«. 

Men undertvingelse under et bestemt værdisystem 
er — hvad enten det sker gennem magt, tvang eller 
trusler — intet mindre end slaveri for dem, som 
ikke med god samvittighed kan underkaste sig det. 
Det spiller ingen rolle, om denne undertvingelse 
bliver udført i Jesu navn eller efter Marxistisk- 
Leninistiske principper, resultatet er det samme. I 
begge tilfælde bliver individets frihed til at leve 
fuldt og helt (uden direkte at blande sig i andres 
frihed til det samme), ødelagt. Det er netop denne 
frihed, som er så alvorligt truet i Verden idag. 

Det er overflødigt at sige, at et individ eller en 
nation ikke bare »beslutter« sig til at ville be¬ 
stemme sin egen skæbne. Frihed er aldrig noget, 
man kan eje. Den må hele tiden genskabes! Enhver 
person eller nation må fremsætte sine egne krav om 
selv-bestemmelsesret og må sørge for at sikre be¬ 
skyttelsen heraf. 

Logik og erfaring fordrer således, at vi modsiger 
både Relativisten og Absolutisten. Vi må være ueni¬ 
ge med Relativisten, fordi individer må motiveres 
til at skabe. Individuelle værdimål er væsentlige for 
vedligeholdelsen af denne motivation (tilskyndelse). 
Det er derfor altoverskyggende, at vi anerkender 
værdimålenes absolutte karakter i forhold til indi¬ 
videt og individets absolutte ret til overhovedet at 
have sådanne værdimål. 

Men vi må også være uenige med Absolutisterne 
på grundlag af den empiriske (erfaringsmæssige) 
kendsgerning, at forskellige personlighedstræk, er¬ 
faringer og milieuforhold skaber forskellige værdi¬ 
systemer. Denne værdimålenes mangfoldighed for¬ 
klarer relativiteten i værdisystemer med hensyn til 
menneskeslægten. Den formodning, at visse værdi¬ 
mål er absolut gyldige for alle, kan kun oprethol¬ 
des af tro, for vi kender intet absolut væsen, som 
gennem påvisning kunne verificere en sådan for¬ 
udsætning. 

Mens både Relativisten og Absolutisten besvarer 

spørgsmålet: »Hvorledes skal et stabilt samfund 
skabes?«, vil vi stille et, der er mere fundamentalt: 
»Er et stabilt samfund ønskeligt?«. Social stabilitet 
udelukker social vækst. Ved at søge at skabe et sta¬ 
bilt samfund må vi nødvendigvis forbyde menne¬ 
skets u-udslukkelige tørst efter at opdage og efter 
at omdanne Verden og sine egne tanker ved hjælp 
af disse opdagelser. Vi ville så i virkeligheden søge 
at nægte, hvad historien har vist, er menneskets 
største og mest vitale funktion. 

Forskelligheder kan ganske vist skabe konflikter, 
men konflikter er måske den mest skabende magt, 
mennesket kender. Den fantastiske vækst af levende 
organismer opstår for eksempel på een eller anden 
måde ved interaktion (gensidig handling) mellem 
elementer og processer i konflikt. Og hvad er vel 
mere forbløffende og tilfredsstillende end den hem¬ 
melige måde, hvorpå den sub-atomare Verdens 
kaos afslører sig som orden og formålstjenlighed 
efter menneskelig målestok? På samme måde behø¬ 
ver vi ikke opfatte menneskelige konflikter som 
værende i bund og grund ødelæggende eller onde. 
For hvem kan påstå, han kan overskue hele den 
eksistensproces, i hvilken vi er små bitte, men vig¬ 
tige deltagere? 

På en mystisk måde indvarsler de flyvende tal¬ 
lerkener den kommende værdi-konflikt i Verden. 
I en tid, hvor så mange mennesker i stigende grad 
bliver kontrolleret af centraliserede magt-systemer, 
»overfalder« utrolige »flyvende tingester« og mær¬ 


kelige »væsener« vor Jord med en stolt demon¬ 
stration af deres frihed for kontrol — hvadenten 
kontrollen måtte være af politisk, religiøs eller idé¬ 
mæssig art. Dette er en historisk begivenhed af dyb 
betydning og en af de grundlæggende nøgler til 
forståelsen af arten af og formålet med tallerke¬ 
nerne selv. 

Måske bliver der signaliseret til os om at træffe 
et valg. Ikke et valg mellem den ene eller anden 
»-isme« eller mellem styreformer, men VALGET 
mellem at BLIVE ROBOT-SKAKBRIKKER eller 
TÆNKENDE VÆSENER! Hvordan enhver af os 
vil reagere på VALGET, vil afgøre, hvorvidt vi 
skal blive vidner til frihedens døende gisp på denne 
Jord eller dens glorværdige genfødsel. 

VALGET er ikke let. Selv om vi alle i temmelig 
høj grad tager det at tænke for givet, er det en 
kendsgerning, at ingen af os tænker særligt hyp¬ 
pigt, og de fleste af os tænker overhovedet ikke. 
Vi reagerer og gentager bare. Tænkning er kunsten 
at foretage oprigtige iagttagelser, nøjagtige sondrin¬ 
ger og præcise vurderinger indenfor de kendte vær¬ 
disystemers rammer. De, som søger at hindre indi¬ 
viduel nysgerrighed og tænkning — hvadenten det 
sker ved fysisk magt eller overnaturlig trussel — 
forbereder, bevidst eller ubevidst, sig selv og andre 
til slaveri. Hvis det lykkes for dem på een eller 
anden måde, vil Richard Shaver’s frygt blive en 
realitet — Dero’erne vil have vundet! 

Kilde: Flying Saucers, juni 1965. — /IOK] 


RAPPORT- hjørnet 


VIGTIGT! 

For at gøre rapportarbejdet mere flydende beder vi alle vore norske lasere om at benytte 
følgende fremgangsmådej når I sender rapporter ind: Rapporten udfyldes i TO eksemplarer, 
som kan sendes ENTEN til Rapportcentralen i Norge (Gunnar Bertelsen, Hop) ELLER til 
Rapportcentralen i København. Ligeledes bedes udklip fra aviser o.l. omhandlende obser¬ 
vationer sendt til en af rapportcentralerne og IKKE til udklipscentralen. 

Af hensyn til bl.a. aktualiteten af observationsberetninger vil det sikkert vare mest prak¬ 
tisk, om Rapportcentralen i København fik rapporten først. Gunnar Bertelsen!ej. 


I januar og februar modtog vi kun 6 rapporter, 
hvoraf de 5 var fra 1965 og den sidste fra i år. 

Glødende objekt over Sverige. 

Den 12. november blev der iagttaget et glødende 
objekt over Norrbotten i Sverige. Fænomenet blev 


iagttaget bl.a. af privatchauffør Gunnar Kallin, 
der var på vej til Karlsborg-fabrikken med fabrik¬ 
kens indehaverske fru M. Eliasson. Vi har bedt herr 
Kallin berette, hvad han så: 

»Kl. var 18,45 og jeg var på vej mod Karlsborg¬ 
fabrikken med fru Eliasson. Da jeg så ud af vin- 

duet mod nordvest, mod Kalix elv, fik jeg øje på 
et flyvende objekt, som med høj hastighed fløj med 
kurs stik syd. Det fløj ganske lavt over horisonten 
i en vandret bane. Jeg tænkte ved mig selv: »Hvad 
er dette, som går næsten dobbelt så hurtigt som et 
jetfly i lav højde og horisontalt?« Efter 10 sekun¬ 
ders observation forsvandt objektet af syne i hori¬ 
sonten i SSV. Jeg regner med, at afstanden til 
objektet må have været 4-5 km. Formen var rund, 
farven hvidgul. Objektet var omgivet af et hvidt 
ildskær. Tidligere har jeg set meteoritfald, men dette 
lignede slet ikke. Jeg tror ikke, at det var en fly¬ 
vende tallerken. Imidlertid har jeg ikke set noget 
lignende før, så jeg ved ikke, hvad det var«. 

☆ 

Ikke leonider allesammen. 

I november bragte en del aviser beretninger om 
hele byger af stjerneskud, som var blevet set over 
landet. Ifølge Ole Rømer-observatoriet drejede det 
sig om de såkaldte Leonider, som viser sig med 
mange års mellemrum. Som sædvanlig undersøgte 
vi sagen og fik optaget en del rapporter, som uden 
tvivl var kraftige stjerneskud. Imidlertid var der 
en rapport som afveg. Det er med garanti ikke en 
leonide, men noget helt andet. Her er beretningen, 
som kommer fra landmand Svend Ole Sandgård, 
Ørre pr. Herning: 

»Kl. 06,30 den 16. november stod jeg på min 
gårdsplads, da jeg mod sydøst fik øje på en lysende 
ring. Den var stor. Hvis man skal sammenligne So¬ 
lens størresle med en tokrone, så var objektet på 
størrelse med en underkop!« Herr Sandgård beret¬ 
ter videre: »Den svagt lysende, tågeagtige ring lig¬ 
nede næsten en meget fin røgring. Lyset var kon¬ 
stant. Grænsen mellem ringens lysegrå og den klare, 
lyse himmel var meget skarp. Objektet bevægede 
sig mod vindens retning med konstant hastighed. 
Der var i øvrigt ikke antydning af skyer eller tåge- 
dannelser på hele himmelen. Med en hastighed som 
en amerikansk satellit forsvandt objektet i horison¬ 
ten mod ON O. Min kone så også ringen. Jeg aner 
ikke, hvad det var jeg så. Jeg ringede til Herning 
Folkeblad, som var interesseret i observationen og 
bragte en artikel samme dag«. 

☆ 

Fænomen over Sola. 

Med bl.a. denne overskrift bragte adskillige nor¬ 
ske aviser den 20.-21. december en beretning om en 
observation, foretaget fra Stavanger lufthavn ved 
Sola. Vi kontaktede observatøren, herr meteorolog 
John H. Evertsen, hvis meget fyldestgørende be¬ 
retning vi bringer i fuld ordlyd: 


»Den 20. december havde jeg vagttjeneste ved 
den meteorologiske station. Efter kl. 0600 gmt 
(0700lt) overtog jeg vagten efter min kollega. Da 
det på Sola er vanskeligt at foretage nøjagtige ob¬ 
servationer fra bygningen på grund af store pro¬ 
jektører, som er monteret på hovedbygningen, gik 
jeg ud af bygningen og væk til instrument-huset 
nord for kontroltårnet, for at få så nøjagtigt et bil¬ 
lede af situationen som muligt. Jeg havde medtaget 
min vinkelmåler, hvormed jeg normalt måler sky¬ 
højder. 

Vejret var letskyet, vind fra nordvest og med 
god sigt. Fra vest til nordvest lå en stor cumulo- 
nimbus sky, men ellers hvælvede himlen sig med 
tindrende stjerner. Jeg stod og betragtede toppen 
(fanen) på cumulo-nimbus, da en lysende genstand 
kom til syne i kanten af denne, men højt over selve 
skyen. Lyset fra genstanden var for stort til at 
stamme fra noget fly i den store højde, og da lyset 
yderligere var konstant, var jeg i samme øjeblik 
sikker på, at dette var noget ud over den sædvan¬ 
lige trafik. Der var helt stille på flyvepladsen, men 
jeg var ikke i stand til at høre nogen lyd fra objek¬ 
tet. Helt fra mine drengeår har jeg været interesse¬ 
ret i stjernehimmelen, og jeg har i de senere år iagt¬ 
taget de fleste af de satellitter, som er synlige her. 
Derfor var jeg også sikker på, at det ikke kunne 
være en satellit, idet det reflekterende lys fra så¬ 
dan en er meget svagere end det lys, som genstan¬ 
den her udsendte. 

Jeg rettede min vinkelmåler mod objektet og af¬ 
læste 46°. Dernæst tog jeg en blyant op fra min 
lomme. Den havde en diameter som en ært, og 



- Stik li'e hjem og sæt vand over til kaffe, mut¬ 
ter .. . ! 

holdt i udstrakt arm , dækkede den objektet på en 
prik. Medens jeg foretog alt dette , lod jeg min un¬ 
derbevidsthed lægge mærke til , hvad der ellers var 
at bemærkey såsom korona og bevægelse. Bevægel¬ 
sen var i en svag bue fra vest til øst og farten var 
konstant. Øst for flyvepladsen ligger fjelde. Jeg 
fulgte objektet til det blev borte bag fjeldene , hvil¬ 
ket jeg antager tog to minutter , men dette må ta¬ 
ges med forbehold , idet jeg ikke målte tidsforløbet. 

Som jeg har bemærket , havde objektet en tyde¬ 
lig korona y som syntes at pulsere svagt. Denne pul¬ 
sering kan dog skyldes atmosfæriske forhold. 

Jeg anslog objektets højde til mellem 40- og 
50.000 fod, muligvis noget lavere. 

Farten har jeg ikke gjort mig nogen idé om, idet 
jeg var optaget af at udføre de andre dele af ob¬ 
servationen så nøjagtigt som muligt. 

Da jeg efter observationen telefonerede til tår¬ 
net, oplyste man mig , at der ikke var fly under 
anflyvningy ligesom der heller ikke var fly i områ¬ 
det i det hele taget. 

På den tid af døgnet er der heller ikke opsendt 
radio-sonde balloner fra Sola. Desuden har jeg i 


tidens løb iagttaget masser af disse balloner , og jeg 
anser det for helt udelukket , at det skulle kunne 
være sådan en. 

Som De vil se af de meteorologiske data y var der 
heller ikke tale om y at der ekisterede nogen torden¬ 
situation i området. De byger , som forekom i om¬ 
rådet var svage , og skytoppene gik ikke op i usæd¬ 
vanlige højder. 

Til sidst vil jeg bemærkey at jeg har været ansat 
i vejrtjenesten i 10 år , og som De sikkert er klar 
over } er det i observationstjenesteny at man får den 
største erfaring i at bedømme himmelfænomener«. 

Som bilag til rapporten har observatøren yder¬ 
ligere vedlagt uddrag af stationens logbog, hel- og 
halvtimes observationerne omkring observationstids¬ 
punktet, vejrkort, vejrdata fra stationerne omkring 
samt diagrammer over radiosondeopstigningerne før 
og efter observationen. 

Alt i alt en fin og veldokumenteret rapport, som 
vi er glade for at have modtaget. 

— De øvrige observationer var fra Odense, Fana 
og Melbo. 

ej. 


Oversigt. 

Vort samlede antal rapporter er pr. 1. februar 


1966 som følger: 

Fra 

før 1957 

56 

Fra 

1957 

17 

Fra 

1958 

187 

Fra 

1959 

690 

Fra 

1960 

235 

Fra 

1961 

359 

Fra 

1962 

162 

Fra 

1963 

83 

Fra 

1964 

92 

Fra 

1965 

92 

I alt 

1973 


Tillige har vi i tidens løb modtaget i alt 349 rap¬ 
porter, som ikke er blevet registreret som værende 
UFOer, d.v.s. at vi totalt har modtaget 2322 rap¬ 
porter. 

Skarpsindige læsere vil bemærke, at det samlede 
antal registrerede rapporter er lidt mindre end tid¬ 
ligere opgivet. Det skyldes, at jeg, ved en fornyet 
gennemgang af hele rapportmaterialet, sorterede en 
del fra. Derved skulle de resterende rapporter kun¬ 
ne stå for en nærmere gennemgang, uden at det 
derved vil være muligt at identificere dem med no¬ 
get kendt. 


Når man ser på det samlede materiale, er det på¬ 
faldende, at der i virkeligheden findes stor ensar¬ 
tethed for de forskellige år. Det, som er set, er i 
store træk det samme. Den eneste variable størrelse 
er antallet, som har svinget kraftigt. Hele 68 °/o af 
vore rapporter stammer fra perioden 1959-1961. 

Lidt tal: 21 °/o af observatørerne har set 2 eller 
flere objekter. 

49 °/o melder om manøvrer, altså kurs-, højde¬ 
eller hastighedsændringer. 

I 43 °/o af tilfældene er observationen bevidnet 
af andre end observatøren. 

6 °/o af rapporterne er norske, medens kun knap 
2 °/o er svenske. (Det skal bemærkes, at der i perio¬ 
den 1963-1965 inkl. har været 12 °/o norske rap¬ 
porter). 

Observationerne fordelte sig således i 1965: 
Januar: Den 2., 3., 3., 5., 6., 10., 14., 22. og 27. 

9 i alt. 

Februar: Den 1., 2., 2., 4., 6., 7., 10., 13., 23., 23. 
og 26. 11 i alt. 

Marts: Den 5., 6., 8., 9., 11., 12., 16., 24. og 31. 

9 i alt. 

April: Den 4., 4., 5., 5., 5., 5., 11., 22. og 30. 

9 i alt. 

Maj: Den 2., 2., 2., 7., 10., 30. og 31. 7 i alt. 

Juni: Den 3., 9., 9., 26. og 29. 5 i alt. 

Juli: Den 6., 17., 21., 24., 26. og 31. 6 i alt. 

August: Den 1., 5., 11., 16., 17., 20. og 29. 7 i alt. 
Sept.: Den 5., 7., 12., 16., 16., 19., 19., 20 og 26. 

9 i alt. 

Oktober: Den 1., 4., 9., 9., 10., 11., 11., 11., 19., 21., 
27. og 29. 12 i alt. 

Nov.: Den 11., 11., 12., 16. og 30. 5 i alt. 

Dec.: Den 19. og 20. 2 i alt. 

ej 

Forslag til forøget arbejdsbyrde 
for Rapportcentralen. 

Nu til dags er det moderne at rationalisere, men 
man kan ikke i den forstand rationalisere Rapport¬ 
centralens arbejdsgang Derimod kan man øge an¬ 
tallet af rapporter stærkt, UDEN at dette ville 
medføre en tilsvarende stor stigning i arbejdet. 
Hvorfor ikke udnytte min arbejdskraft bedre? De 
kan eventuelt hjælpe med ved at bruge følgende 
metoder: 


a) Send nu rapport ind om den observation De 
havde dengang , De ved nok . . . 

b) Så var der jo også Deres bekendte , som nævnte 
over kaffen fornylig , at han da også engang 
havde set noget. Prøv nu at give ham de ske¬ 
maer , så rapporten kan blive optaget. Eller skriv 
til mig efter skemaer eller assistance. 

c) Når De skal være ærlig , så så De godt , at der i 
X-købing Tidende stod en notits om et himmel¬ 
fænomen observeret af et bysbarn. Send mig nu 
det udklip eller prøv at optage rapporten selv. 
Det sidste er det mest spændende , idet man mø¬ 
der en masse interessante mennesker derigennem. 
Tillige er der chance for at vinde en ny menings¬ 
fælle. 

d) Hvad med at få sat detektoren i ordenf Det 
kunne da være , at det gav resultat. Detektor¬ 
varslingsblanketter fås hos Rapportcentralen. 

. . . Skal vi så se at få sat Rapportcentralen i ar¬ 
bejde? ... ej 


Pluk fra pressen... 


Flygare har sett det lysande 
klotet 3 ganger. 

Det lysande klot som sågs på himlen i Norrbot- 
ten och Våsterbotten på tirsdagen år knappast 
någon meteor. Flygkapten Olle Malmsten, Luleå, 
sager till Expressen: 

— Jag har sett klotet tre gånger under de sena¬ 
ste 14 dagarna vid samma tid på dagen och på 
samma plats. Senast såg jag det på tirsdagen. 

Klotet år svart med gråa skuggor. Det år om¬ 
givet av en lysande krans som overgår i en svans. 
Det år ungefår knytnåvsstort. 

Det passerar i nord-sydlig riktning och syns i 
omkring 6 sekunder. 

Varje gång jag sett klotet har klockan varit 
15,40 och jag har sjålv befunnit mig mellan Boden 
och Luleå. Klotet har passerat rakt over mig. 

Det år svårt att uppskatta hojden. Jeg har en 
kånsla av att det kommit alldeles ovanfor huvudet 


på mig men det måste ha gått på mycket stor 
hojd. Sjålv har jag hållit mig på 1 200 meter 

Expressen 18.-11. 1965. 

Markligt fenomen 
sågs over Malung. 

MALUNG (DD). Det borjar bli tått på given 
med egendomliga himlafenomen over Dalarna. Strax 
efter klockan 17 på fredagen upptrådde således ett 
fenomen på himlavalvet over Malung, som sågs av 
bl.a. Martin Jonsson och forbryllade många iaktt- 
agare. Enligt många samståmmiga uppgifter bestod 
fenomenet — som var synligt over en minut — av 
två stjårnor som rorde sig i riktning emot varandra 
45 grader over horisonten i norr innan de mottes 
upplostes båda. Någon minut senare dok ytterligare 
en rorlig ljuspunkt upp på himlavalvet och rorde 
sig i våstlig riktning for att också den upplosas 
efter någon minut. 

Dala-Demokraten 13.-11. 1965. 

Meteor eller flyvende 
tallerken landet i USA 


PITTSBURGH (UPI) Et orangefarvet flamme¬ 
glimt oplyste torsdag aften himlen over syv ameri¬ 
kanske stater og den sydlige del af Canada og blev 
observeret fra talrige flyvemaskiner og fra Jorden. 
Kort efter afspærrede soldater og Pennsylvanias 
politi et område i den sydvestlige del af staten og 
forklarede, at en uidentificeret genstand var blevet 
observeret over skovområdet. 

Eftersøgningen i området blev indledt efter at en 
kvinde havde rapporteret, at hun havde set en 
rundagtig, glødende genstand styrte ned blandt træ¬ 
erne. 

Glimtet kunne ses i hele syv stater. 

Det kraftige orangefarvede flammeglimt blev ob¬ 


serveret i Windsor, Ontario, Michigan, Illinois, In- 
diana, det nordlige Ohio, det vestlige Pennsylva- 
nia, New York og det nordvestlige Virginia mel¬ 
lem kl. 22,40 (dansk tid) og 22,50. 

Man mente først at lysglimtet stammede fra en 
forsøgsraket, affyret over Erie søen, men både na¬ 
tionalgarden og luftvåbnet benægter, at der har væ¬ 
ret foretaget forsøg med højde-raketter. 

Øjenvidner fortæller at en lysende genstand be¬ 
vægede sig hen over Erie søen, nord-nordvest for 
lufthavnen, og trak et tydeligt røgspor efter sig. En 
privatflyver fra Painesville oplyste, at han havde 
observeret en »ildkugle« over søen og havde fulgt 
den med øjnene lige til den styrtede ned i en skov. 

Aalborg Stiftstidende 10/12-65. 


Lydløs, og med en ildfane efter sig. 


19-årig dansk pige så og fotograferede »flyvende 
tallerken« over Irland. — Kendt engelsk fotograf 
siger god for billedet. 

En nittenårig dansk piges iagttagelse af en så¬ 
kaldt »flyvende tallerken« over Irland anden ju¬ 
ledag gengives i går i »The Times« i form af et 
indlæg, skrevet af medlem af den kongelige en¬ 
gelske Aero Club, Charles H. Gibbs-Smith. 


Beretningen støttes af et fotografi, taget af den 
unge danske pige og fremkaldt af den verdens¬ 
kendte engelske fotograf mr. Percy Hennell, der 
siger god for billedets ægthed og tilbyder at stille 


Det mystiske luftfænomen, som det fremtrådte på 
billedet taget af en dansk pige under en køretur i 
Irland. »Times« offentliggjorde billedet d. 21.-1.-66. 

negativet til rådighed for tvivlende autoriteter. 

Den danske hovedperson i det irske tallerken¬ 
drama er den nittenårige Lisbet Mortensen fra 
Kongens Lyngby. Hun kom til England i efter¬ 
året som sekretær for Lady Norah Wingfield, der 
i vinter bor på Irland. 

Uden en lyd. 

I Charles H. Gibbs-Smiths indlæg i »The Times« 
hedder det bl.a.: 

— En af mine kolleger, miss Jacqueline Wing¬ 
field, kørte 26. december 1965 ad en vej nær Cap- 
poquin i Irland. Vejret var klart, himlen blå, og 
klokken var mellem 15,15 og 15,30. Pludselig så 
frk. Lisbet Mortensen en mærkelig genstand, der 
bevægede sig tværs over himlen foran bilen. Miss 
Wingfield standsede øjeblikkeligt, slog motoren fra 
— og begge sprang ud af vognen med deres foto¬ 
grafiapparater. Det lykkedes frk. Mortensen at 
tage et billede, inden den mystiske genstand var 
forsvundet. 

— Det var en afrundet fast-udseende genstand, 
der bevægede sig fuldstændigt lydløst fra højre til 
venstre og med en ildlysende fane efter sig. Men 
der var ingen røg at se bag »ildfanen«. Da de to 


damer bragte filmen, var jeg til stede og kunne 
sørge for, at den kom i pålidelige hænder. 

En anden ven af mr. Gibbs-Smith, den verdens¬ 
kendte engelske fotograf Percy Hennell, tilbød 
personligt at tage sig af filmens fremkaldelse i sit 
atelier. 

Charles Gibbs-Smith kommenterer det frem¬ 
kaldte billede og skriver: 

— Det ses af billedet, at den uidentificerede 
genstand er tallerken-formet og udstråler en halv- 
elipse af lys. 

I sin rapport om fremkaldelsen af frk. Lisbet 
Mortensens film fastslår den engelske fotograf, at 
han aldrig før har været ude for et tilsvarende fæ¬ 
nomen, der hverken kan være opstået som følge 
af fejl i filmen eller fejl under fremkaldelsen. 

I et brev til sit hjem har Lisbet Mortensen for¬ 
talt, at det mærkelige fænomen varede flere se¬ 
kunder, mens det bevægede sig over himlen, men 
at det forsvandt et øjeblik efter at billedet var 
taget. Hun og miss Wingfield var straks enige om, 
at de ville give kameraet med filmen til en myn¬ 
dighed, der kunne sikre, at fremkaldelse og frem¬ 
stilling af fotoet udelukkede tvivl om dets ægthed. 

Berlingske Tidende 22.-1. 1966. 


Flyvende tallerkendille 
i Australien. 


»Reder« efter rumskibe , som befolkningen påstår 
er landet i krokodillesumpe — Tusindvis af turister 
valfarter til stedet. 

SYDNEY: Sukkerrør-farmerne i Tully 1600 km 
nord for Brisbane, mener at have fundet fem reder, 
der er bygget af »flyvende tallerkener«. 

Flere snese mennesker i denne sparsomt befol¬ 
kede egn i Australien har set tallerkenerne i luften. 
Således beretter den 27-årige farmer George Pedley, 
at han en dag hørte en hvæsende lyd og kun 25 
meter foran sig så en maskine, — han omtaler 
det som et rumskib, — hæve sig fra »Hestelagu¬ 
nen«. 

Rumskibet var blågråt og målte 8X3 meter. Det 
roterede og løftede sig ca. 20 meter, inden det fløj 
mod sydvest. Det hele varede kun 5 sekunder. 

Dér, hvor rumskibet kom fra, fandt Pedley den 
første »rede« i mosen. Sivene var presset ned i alle 
retninger. 


Bladet »Sydney Sun« sendte straks journalist Ben 
Davie til Tully, og denne meddelte, at han havde 
set 5 sådanne reder i sumpen, hvor det vrimler med 
krokodiller. 

En af rederne er endog på en flydende ø, en del 
af søbunden, der er revet løs. 

Disse reder kan ikke forklares med, at de skulle 
være legepladser for krokodiller, fordi krokodiller 
holder sig udenfor de tætte sivskove, og forklarin¬ 
gen med hvirvelvinden duer heller ikke, fordi der 
i de sidste dage har været blikstille. 

Rederne er blevet en turistattraktion. Foreløbig 
er der kommet ca. tusind busser, private biler og 
lastbiler med nysgerrige. 

Queenslands universitet har modtaget jordprøver, 
og det australske luftvåben har sendt spørgeske¬ 
maer til de personer, der erklærer, at de har set 
»flyvende tallerkener«. 

UFO-billedet af i dag. 


Af major H. C. Petersen. 

For den, der har fulgt UFO-sagen opmærksomt 
gennem årene, kan der ikke længer være tvivl 
om, at den rummer en sandhed, og mangt og me¬ 
get tyder endda på, at det er en sandhed af ikke 
helt ringe dimensioner. Men så snart man begyn¬ 
der at diskutere arten af denne sandhed, hører 
enigheden op. 

Selv i en artikel om et afgrænset emne inden 
for UFO-sagen kan det ikke altid undgås, at for¬ 
fatterens helhedsopfattelse skinner igennem på et 
eller flere punkter. Den her foreliggende artikel 
indeholder enkelte passager, som kan forekomme 
temmelig ejendommelige for den, der ikke kender 
baggrunden. Til orientering for denne årgangs 
mange nye læsere skal vi derfor oplyse, at de på¬ 
gældende betragtninger bygger på en filosofi, der 
er fremlagt af kontaktpersonen George Adamski, 
og som hævdes at være overensstemmende med 
den filosofi, rumfolkene lever efter og anser for 
sandhed. 

Artiklen, der iøvrigt er et udsnit af et foredrag 
holdt i februar i år, kan udmærket læses med ud¬ 
bytte, selv om man går let hen over de pågældende 
steder, men for den, der iøvrigt interesserer sig 
for filosofi, eller som ønsker at sætte sig ind i, 
hvad Adamski — der nærmest er blevet et begreb 
inden for UFO-sagen — egentlig står for, kan det 
anbefales at studere hans egne værker. En del af 
dem kan stadig købes hos artiklens forfatter. 
Adressen er: Bavnevolden 27, Måløv, Sj. Telefon 
97 44 66. 

Red. 

Strømmen af rapporter om flyvende tallerkener 
fra alle egne af verden fortsætter stadig ganske 
jævnt, som den nu har gjort i mange år. Fra tid 
til anden meldes fra forskellige steder om større 
koncentrationer, således at der kan tales om bøl¬ 
ger. Rapporterne er så mange og vidnerne så gan¬ 


ske almindelige mennesker, at vi må være ualmin¬ 
deligt meget indskrænkede, ensporede eller fjern¬ 
styrede, hvis vi ikke kan eller vil akceptere rea¬ 
liteten bag rapporterne. 

I pressen, radioavisen eller TV-avisen hører vi 
imidlertid kun om krigen i Vietnam, trafikulyk¬ 
ker og drab, — men intet om UFO-aktiviteten. 

Hvis vi søger kontakt med diverse specialister, 
myndigheder eller blot folk, som vi mener burde 
vide noget, får vi intet — måske et beklagende 
skuldertræk eller en sludder for en sladder, hvor¬ 
imod andre almindelige mennesker, vi taler med, 
tilsyneladende ved meget mere. Enten har sådanne 
mennesker selv set noget, eller også har en broder, 
en søster, en onkel, en tante, en ven eller en ven¬ 
inde. Hvorfor ved så ingen myndigheder eller spe¬ 
cialister noget, når det er helt indlysende, at de 
burde vide klar besked? 

Det kan simpelthen skyldes, at de, som burde 
kunne fortælle os noget konkret, er så kloge og 
ortodoxe, at de ikke kan se skoven for bare træer, 
— eller også tør dc simpelthen ikke se den af frygt 
for, hvad konsekvenserne kunne gå hen og blive. 
Men endvidere kan man måske sige, at det er kos¬ 
misk årsagsbestemt, idet disse mennesker udgør én 
gruppe ud af mange, som på grund af udviklingen 
er kommet til stede her og har fået disse stillinger 
netop nu — som led i deres udvikling. 

Mens vi nu taler om det, har De så lagt mærke 
til, at folk i mange tilfælde kan typeinddeles efter 
deres erhverv? — uden at vi dog derfor skal eller 
kan generalisere. Det skyldes ikke, at erhvervet 
har gjort dem ens. Nej, de er født med de samme 
impulser i sig, og det er disse indre årsager, som 
præger det ydre, og som får personer med sådanne 
ens impulser til at danne bestemte gruppemønstre. 
Sådanne gruppemønstre finder vi i alle erhverv, 
og de er ikke dikteret af nationale grænser. 

Militærpersoner, præster, arbejdsmænd, meteoro- 

loger, læger, murere, ingeniører, sagførere og slag¬ 
tere er nogle få af de grupper, hvor typerne er ens 
uanset nationalitet. — Og dette forhold er nok en 
stærkt medvirkende årsag til, at vi ikke kan få 
UFO-sagen anerkendt i øjeblikket. 

I århundreder har vi tænkt materialistisk, orto- 
doxt og egoistisk, og det er først med efterkrigs¬ 
generationerne, at disse karaktertræk, som er så 
altødelæggende for ethvert fremskridt, begynder at 
træde mere i baggrunden. Det er årsagsloven igen: 
Store masser ønsker fred og fredelig sameksistens, 
en etisk højnelse og en større moralsk adfærd. Re¬ 
sultatet: Kosmos føder os individer, som vil disse 
ting. Men først når disse individer bliver medbe¬ 
stemmende og bestemmende, vil verdensbilledet for 
alvor kunne ændres til det bedre. 

Men hvorfor får vi alligevel intet — ja, over¬ 
hovedet intet at vide? Selv om der ikke i øjeblik¬ 
ket er plads til en anden livsudfoldelse i stil med 
den, tallerkenerne repræsenterer, så må det dog 
være muligt at få noget frem — alene på grund 
af de tusinder og atter tusinder af rapporter, som 
foreligger? Ja, det synes naturligt, men i vor iver 
glemmer vi noget. 

Hvem i hele verden kender andet til UFO-sagen, 
end den side aviserne fremlægger? Det gør kun 
visse specielle forskningskredse samt UFO-inter- 
esserede. Og hvor mange beløber det sig til? Det 
er ikke nemt at sige, men næppe mere end en pro¬ 
mille af Jordens befolkning, snarere færre. 

Nej, den store masse aner intet om UFO-sagen 
udover det, journalisterne — ud fra deres type¬ 
gruppes indstilling — fremlægger. Og journalisterne 
har — tror jeg, jeg må have lov at sige — som 
gruppe betragtet yderst begrænset UFO-viden; må¬ 
ske nok en lille smule gennem læsning, men til gen¬ 
gæld absolut intet gennem forståelse. 

Det, der i virkeligheden synes at være sket her 
på Jorden, er, at amerikanerne har dikteret resten 
af verden — i hvert fald den vestlige — den ind¬ 
stilling, som er kommet til udtryk i forbindelse 
med tallerkenerne, hvorefter Rusland med vasal¬ 
stater m. fl. har valgt samme politik. Det er næ¬ 
sten, som når der fra ét modehus dikteres en eller 
anden mode, så følger alle andre efter — i alle 
lande. 

Amerikanerne var uden tvivl de første, som stod 
over for større koncentrationer af flyvende tal¬ 
lerkener. De var helt uforberedte og greb i panik 
efter en måde at kontrollere de nye strømninger på. 

Tidligere — i 1947 — var der sensation i UFO- 
sagen; den vakte vældig interesse i vide kredse, 
og journalisterne gned sig i hænderne. Men da så 


amerikanerne forbød det militære personel at tale 
om, hvad de havde set, samtidig med, at de gjorde 
alle civile rapportører til grin, ændredes pressens 
indstilling lige så stille og roligt. Hvorfor? Fordi 
de eneste, som undersøgte rapporterne, var mili¬ 
tæret, — og når militæret på grundlag af disse 
undersøgelser kunne afvise det hele, ja, så måtte 
pressen tro på det og afpasse skriveriet derefter. 

I de følgende år oparbejdedes derfor en stadig 
større skepsis i forbindelse med observationerne, 
og det blev jo ikke bedre af, at der afsløredes 
svindlere samt tendenser til sekterisme, ikke mindst 
da netop disse fænomener fik pressens allerstørste 
bevågenhed og derfor som regel blev omtalt i stort 
opsatte artikler. Men journalistens begrænsede bag¬ 
grund at arbejde på og hans typegruppes indstil¬ 
ling taget i betragtning, kunne han vel ikke for¬ 
ventes at reagere anderledes. 

Og amerikanerne har ganske givet frydet sig, for 
det hele lignede én stor cirkusforestilling, hvor alle 
almindelige mennesker, der observerede noget, var 
klovnene, mens den store brede befolkning iøvrigt 
var de dresserede dyr, som domptørerne, der re¬ 
præsenterer de ortodoxe, bedrevidende, egoistiske 
og materialistiske grupper, fik til at springe efter 
deres egen fløjte. Og pressen? Den var at ligne 
ved den kloge hund, der end ikke behøvede dres¬ 
sur, men som troligt fulgte sin vante herre og nøj¬ 
agtigt vidste, hvad den havde at gøre. 

Major Keyhoe var det første fingerpeg om, hvad 
vej det ville komme til at gå. Han var marine- 
officer, men blev pensioneret omkring det tids¬ 
punkt, da tallerkenerne begyndte at stikke hovedet 
frem. Keyhoe oprettede en undersøgelsesorganisa¬ 
tion i Washington, D. C., og han opnåede af en 
aldrig forklaret grund adgang til de ellers hemme¬ 
lige arkiver på Wright-Patterson flyvebasen i Ohio, 
der tjente som hovedkvarter for en kommission, 
der var blevet oprettet i 1947, og som skulle un¬ 
dersøge alle rapporter. Keyhoe henviser blot til 
tidligere kolleger i marinen, når han en gang imel¬ 
lem søger at retfærdiggøre, at han fik adgang til 
arkiverne. 

Mange, mange mennesker faldt pladask på ma¬ 
ven for denne domptør i det amerikanske (mili¬ 
tære) cirkus, — og det var netop, hvad man for¬ 
modentlig havde forudset ville ske. Hvis man kun¬ 
ne få den del af befolkningen, som overhovedet 
interesserede sig for UFO-sagen, til at tro på 
Keyhoe, — så ville Adamski og andre af hans 
slags aldrig vinde frem med deres påstande. Mange, 
som allerede sagt, fulgte Keyhoe, mens andre — 
måske ud fra en anden kosmisk baggrund — mente 

at kunne se videre og valgte at studere den linie, 
som bl.a. Adamski var talsmand for. Og de er vidt 
forskellige, disse to grupper af UFO-interesserede. 
Det eneste, der forener dem — om overhovedet no¬ 
get — er, at de begge hævder, at der eksisterer 
ikke-jordiske objekter, der går under betegnelsen 
flyvende tallerkener. 

Fænomenet Keyhoe blev snart kendt over hele 
kloden som en person, der formodedes at vide 
bedre besked med tingenes rette sammenhæng end 
andre, bl.a. gennem sin forbindelse med det ameri¬ 
kanske militær, men også fordi han i sin stab af 
hjælpere fik en lang række kendte personer. Der 
var — og er stadig — en kreds af videnskabsmænd 
og højtstående officerer omkring ham — alle pen¬ 
sionerede. 

Så vidt er det hele også smukt, men når man så 
finder ud af, at et af medlemmerne i Keyhoes stab 
er tidligere chef for CIA — admiral Hillenkoetter 
— så fristes man uvægerligt til at drage visse ube¬ 
hagelige konklusioner; for en af de største magt¬ 
faktorer i verden i dag ved siden af kirken, høj¬ 
finansen og visse loger, er CIA, Central Intelligence 
Agency, den hemmelige amerikanske efterretnings¬ 
tjeneste. End ikke den amerikanske regering, end¬ 
sige kongressen, véd nøjagtigt, hvad CIA foretager 
sig, — den er en stat i staten. Lad mig i denne 
forbindelse minde om bogen »Den hemmelige re¬ 
gering i USA«. Har man ikke læst den, lever man 
på en illusion. Den afslører vigtige oplysninger og 
eksempler på det diktatur, CIA gennem årene har 
udøvet. 

Måske står CIA direkte bag oprettelsen af Key¬ 
hoes organisation, — hvem véd. I hvert fald har 
den aktivitet, man udfolder over for anderledes 
tænkende i USA, påfaldende lighedspunkter med 
de metoder, CIA også anvender. 

Keyhoe har udgivet 4 bøger: »Flying Saucers 
From Outer Space«, »Flying Saucer Conspiracy«, 
»Flying Saucers Top Secret« og »The UFO Evi- 
dence«. Den sidste er nærmest kun en katalogise¬ 
ring af alle de rapporter, som er behandlet i de 
tre første bøger, — men lagt op til en uundgåelig 
konklusion. 

Mærkeligt er det imidlertid, at hvor vi i næsten 
alle andre UFO-bøger hører om landede tallerke¬ 
ner og kontakt, så finder vi næsten intet af den 
slags i Keyhoes bøger. Han nærmer sig en gang 
imellem, men afviser så straks igen tanken som 
absurd. 

Keyhoe siger godt nok, at der eksisterer liv i 
rummet, og at de flyvende tallerkener er en reali¬ 
tet, men han søger samtidig at aflive enhver tanke 


om, at de skulle kunne komme fra planeter i vort 
eget solsystem. Næ, siger han, de må komme meget 
længere borte fra, — men bruger måske nok visse 
af planeterne i vort system som mellemlandings¬ 
station på deres vej til Jorden. 

Politikken er tilsyneladende klar: Nok se, men 
ikke pille. Vi må godt få at vide af myndighederne 
eller deres talsmænd i og uden forklædning, at de 
flyvende tallerkener eksisterer — måske nærmest 
for ikke unødigt at tirre de titusinder, der trods 
alt selv har set dem — men så heller ikke mere. 
Man giver folk den ønskede indrømmelse, men får 
den samtidig til at lyde så tilpas ufattelig, at man¬ 
ge måske ligefrem ikke »gider« tro på den alligevel, 
når det kommer til stykket. 

Og der står vi så og kunne passende spørge, om 
denne udvikling er af det gode eller af det onde. 
Ja, set fra vor side er der ingen tvivl om, at det 
er dårligt, når vi mener at vide, at tallerkenerne 
eksisterer, hvor de kommer fra, hvad de vil, hvad 
deres oprindelse er, hvad deres tilhørsforhold til 
Kosmos er, o.s.v., o.s.v., og vi ønsker disse upåag¬ 
tede oplysninger spredt til alle, som kan drage nytte 
af dem. Men vi ved på den anden side også godt, 
at vi på nuværende tidspunkt som masse betragtet 
ikke kan tåle at få dem at vide. Vi må ført gen¬ 
nemgå endnu en vis udvikling, hvorunder vor ver¬ 
dens forskellige strukturer skal slibes til for at 
kunne harmonere med alt det nye, som en offent¬ 
liggørelse uvægerligt må føre med sig. 

I mellemtiden er der så et par millioner menne¬ 
sker i vor verden, som har et større eller mindre 
kendskab til en sterre sandhed. Denne pulje vokser 
dog støt, idet der blandt de unge, som vokser til, 
bliver en stadig større del, der forstår, hvad der 
i virkeligheden ligger bag UFO-gåden. — Årsags¬ 
loven gør sig stadig mere og mere gældende.- 


Vi må glemme fortiden , overvåge nutiden og 
forberede fremtiden. 

Hazrat Inayat Khan. 

☆ 

Den, der taler meget , gentager bare , hvad han 
véd. — Den , der lytter , Icerer hele tiden noget 
nyt. 

(Kinesisk ordsprog). 








76 


UFO-NYT 


En beretning om pandekager. 


En af de mest interessante begivenheder i taller¬ 
kensagens historiebog er beretningen om pandeka¬ 
gerne. Den blev omtalt ved det første af H. C. 
Petersens foredrag i denne sæson (Utterslev, 17.-11. 
1965), men dels fordi ikke alle læsere var til stede 
(naturligvis), dels fordi jeg fornylig har søgt at 
a jour-føre sagen, vil jeg kort resumere. Referatet 
er hentet fra UFO-NYT, august 1961: 

LANDING 

(Fra Milwaukee, Wis. journal, april 23, 1961). 

EAGLE RIVER, Wis. — En kyllingefarmer, 
som bor 4 km fra Eagle River, har fortalt myn¬ 
dighederne, at en flyvende tallerken med tre mands 
besætning foretog et kort besøg på hans gård i 
sidste uge. Landmanden, Joseph Simonton, 60, 
forklarer, at han modtog tre små pandekage-lig¬ 
nende stykker mad fra de besøgende. Han gav en 
af kagerne — omkring 3 inches i diameter og per¬ 
foreret af små huller — til dommeren Frank Car¬ 
ter. 

Sherif John Schroeder sagde lørdag aften, at 
Carter havde sendt prøven til Washington, D. C., 
for analyse. 

Det blev sagt, at den hævdede landing havde 
fundet sted sidste tirsdag. Simonton havde imid¬ 
lertid kviet sig ved at fortælle det, idet han var 
bange for, at folk ikke ville tro på hans forkla¬ 
ring. 

Han fortalte, at han var beskæftiget på gården, 
da han hørte støj udenfor og den sølvskinnende 
»tallerken« — mere blank end chrome — var lan¬ 
det på gårdspladsen. 

Den var omkring 12 fod høj, og ca. 30 fod i 
diameter, sagde han. 

Simonton erklærede videre, at en lem åbnedes 
ca. fem fod fra jorden, og han kunne se tre mænd 
i fartøjet. En af mændene, der var klædt i et todelt 
sort sæt tøj, holdt en krukke — en krukke, som 
så ud til at være af samme stof som fartøjet. Man¬ 
den forsøgte at vise, at han ønskede vand. 

Simonton sagde, at han tog krukken og skyndte 
sig ind i huset for lidt efter at komme tilbage med 
vand. Han bedømte mændene til at være ca. fem 
fod høj og at veje omkring 125 pund. Han for¬ 
talte, at de var glatbarberede og så ud til at være 
af italiensk afstamning. 


Han mindedes ikke at have hørt dem tale ind¬ 
byrdes eller med ham. Han kiggede ind i maski¬ 
nen og lagde mærke til, at al inventar var mørkt 
i farven — kunne sammenlignes med smedejern. 

Han kunne se adskillige instrumentpaneler og 
samtidig høre en dæmpet, brummende lyd som fra 
en generator. 

Det så ud til, at en af mændene i fartøjet var 
ved at stege mad på en grill uden brug af åben ild. 

Simonton fortalte, at han forsøgte at vise, at 
han var interesseret i deres mad. En af mændene — 
ligeledes klædt i sort, men med et smalt rødt bælte 
om livet — gav ham tre små kager, som Simonton 
har vist myndighederne i Eagle River. 

Besøget havde ikke varet mere end fem minutter. 
Den store lem klappede i, og fartøjet var så glat, 
at Simonton næppe kunne se, hvor lemmen var, 
når den var lukket. 

Simonton fortalte, at skibet forsvandt hurtigt 
mod syd, og at der opstod så kraftig vind omkring 
det, at det bøjede træerne i nærheden. 

Han husker, at langs kanten af fartøjet var der 
anbragt udstødningsrør, seks eller syv inches i dia¬ 
meter. 

Han mente ydermere, at fartøjet holdt stille 
i luften og rørte således ikke jorden under ophol¬ 
det. 

Da det startede, gik det langsomt op til ca. 15 
fod, og så forsvandt det i løbet af sekunder ud af 
syne. 

Simonton er gift, men hans kone arbejder i Chi- 
cago, og han er således alene på gården. Han er 
blikkenslager tilligemed. Den nærmeste nabo bor en 
kvart mile borte. 

Sherif Schroeder, som har kendt Simonton siden 
1947, sendte to personer til stedet efter at have 
erfaret hændelsen. De to udsendte fandt ikke noget 
spor af nogen »tallerkenlanding« på gården. Joe 
tror, hvad han siger, fortalte sherif Schroeder i 
lørdags. Simonton er ikke dranker, han er en for¬ 
nuftig mand. 

KOMMENTAR: Denne tildragelse er genstand 
for megen diskussion — både i UFO-kredse over 
den ganske verden, og i amerikanske regerings¬ 
kredse. Umiddelbart — og især hvis man er mod¬ 
stander af, at sandheden om rumbesøgene skal blive 
udbredt — hæfter man sig ved udtryk som: kyl¬ 
lingefarmer — todelt sort tøj — italiensk afstam- 

ning — smedejern — grill — pandekager — rødt 
bælte — alene på gården. 

Ved en mere neutral gennemgang får man — 
hvis man kender lidt til UFO-spillet — følgende 
ud af rapporten: 

Objektet holder stort set de kendte mål, og at 
det syntes mere blank end chrome understreger, 
at det var en kendt type. Mændenes størrelse og 
udseende peger i retning af — Mars! Den sum- 
mende lyd — smedejernsfarven — bæltet — drag¬ 
ten — hastigheden — vinden — peger på mandens 
sanddruhed. 

Måske kommer vi til at høre mere om denne 
tildragelse — der blæser en ny vind fra hinsides 
Atlanten! 

... Desværre har denne »vejrmelding« vist sig 
lidt for optimistisk, ser det ud til, 5 år efter... 

I det amerikanske tidsskrift »Flying Saucers«, 
sept., 1961, ses et aftryk af et brev. Det er skrevet 
af en af de implicerede, dommer Frank W. Carter. 
I brevet angriber dommer Carter i skarpe ven¬ 
dinger NICAP, fordi han ikke, siden han sendte 
pandekagerne til analyse, har hørt fra dem. Brevet 
er dateret 25. maj... 

Eftersom der ikke siden, mig bekendt, var frem¬ 
kommet noget om sagen, besluttede jeg at indlede 
en efterforskning en miniature. Jeg skrev til såvel 
NICAP som dommer Carter og bad begge parter 
oplyse mig, hvad der siden var hændt i sagen. 

Inden jeg havde modtaget svar fra nogen af 
parterne, var jeg så heldig at lokke en bog fra 
Hovedbiblioteket (i København), nemlig vor gamle 
ven Donald H. Menzels seneste bog om fl. tall., 
»The World of Flying Saucers«, Doubleday & Co., 
N. Y. 1963. Heri stod lidt mere om, hvad der 
siden var hændt. Efter en kort og ret nøgtern om¬ 
tale af hændelsen, overleveringen af pandekager til 
dommer Carter, dennes brev til NICAP o.s.v., 
skriver Menzel følgende: 

I mellemtiden gik tiden, og pandekager, i det 
mindste jordiske sådanne, varer ikke evigt. Uden 
at vente på rapporten fra kemikeren, sendte dom¬ 
meren en af de resterende pandekager til Luftvåb¬ 
nets UFO-undersøgere. Den 25. maj — kagerne var 
nu mere end en måned gamle — skrev han et 
tredje brev, hvori han bebrejdede NICAP deres 
mangel på entusiasme over hændelsen, og sendte 
en kopi af brevet til Ray Palmer, udgiveren af 
»Flying Saucers«. Tidsskriftet offentliggjorde straks 
brevet med såvel kommentarer som en leder, hvori 
man alvorligt bebrejdede NICAP for deres hold¬ 
ning i henseende til kontakt-beretninger i alminde¬ 


lighed. (Det er dette nummer, der er omtalt oven¬ 
for o.a.). 

Dersom tidsskriftet og dommeren i fællesskab 
havde planlagt hele episoden med vilje, for at 
bringe NICAP i- forlegenhed, så kunne de ikke have 
beregnet tiden bedre. Eftersom de havde travlt 
med et forsøg på at fremtvinge en kongres-debat 
om flyvende tallerkener, havde NICAP øjensynligt 
hverken tid, hjælpemidler eller lyst til at undersøge 
pandekager af så tvivlsom oprindelse. Afbrudt af 
telefon-samtaler, belejret af reportere og plaget i al 
almindelighed, sendte NICAP kagen til en profes¬ 
sor i fysik i Ohio, et medlem af organisationen, 
i det håb, at han kunne overtale sine kolleger i 
kemi-facultetet til at analysere kagen. Da kemi¬ 
professoren var syg, sendte fysikprofessoren eksem¬ 
plaret tilbage til hovedkvarteret i Washington. 
Gammel og traét, som den nu må have været, blev 
kagen sendt til New York til et andet NICAP- 
medlem, en kemiker, som begyndte på nogle ind¬ 
ledende tests. 

På et tidspunkt i løbet af disse uger offentlig¬ 
gjorde luftvåbnet resultatet af sin analyse. Pande¬ 
kagerne bestod af stivelse, fedt, boghvede-skaller, 
soyabønne-skaller, hvedeklic^og andre almindelige 
stoffer; aflæsninger for stråling og bakterier var 
normale. Åbenbart havde ek&emplaret været en al¬ 
mindelig pandekage, lavet p^ Jorden — eller også 
producerede rummændenes egen planet korn, der 
ikke er til at skelne fra de, som vokser på Jorden. 

NICAP havde imidlertid det sidste ord. Fore¬ 
løbige undersøgelser, foretaget af deres kemiker 
havde vist, at kagerne indeholdt en almindeligt 
forekommende stege-fcdtstof, som smeltede ved le- 
gems-temperatur. Yderligere undersøgelser blev 
midlertidigt udsat på grund af omkostningerne. 
NICAP forsikrede imidlertid dommeren, at under¬ 
søgelserne ville blive afsluttet engang, og eventuelle 
dele, som blev tilovers, ville blive gemt og sendt 
tilbage! 

- Såvidt Menzel. I begyndelsen af oktober 

modtog jeg brev fra NICAP, hvori man takkede 
for mit brev. Desuden medsendte man en trykt 
indbydelse til at blive medlem af organisationen. 
Om Simonton-sagen havde man ikke meget at sige: 

»Med hensyn til det, mr. Joseph Simonton hæv¬ 
dede, fik vi en af hans »pandekager« analyseret, 
og der var overhovedet intet usædvanligt ved den. 
Udover dette var vi ikke i stand til at efterforske 
sagen så grundigt, som vi havde kunnet ønske. 

Fra rapporter, der har nået os siden den omtalte 
hændelse, har vi imidlertid ingen grund til at aner¬ 
kende mr. Simontons historie. Hans »pandekager« 

for eksempel, er på magisk vis blivet mangedoblet 
medens han har været på foredrags-turneen«. 

Brevet slutter med venlige hilsener, og er under¬ 
skrevet af en Richard Hall, fungerende direktør. 

Jeg var begyndt at frygte, at dommer Carter 
ikke ville være i stand til at svare. Når alt kom til 
alt, havde han i 1961 allerede været dommer i 
42 år, ifølge egen opgivelse, så han måtte jo have 
nået en betragtelig alder. Og han var måske af¬ 
gået ved dødenf Men endelig, i midten af novem¬ 
ber, kom der brev fra dommer Carter. Her er hans 
version af historien: 

Kære hr. Kjerns! 

Jeg har modtaget Deres brev fra august 1965, 
hvori De spørger om Joe Simington og hans UFO- 
observation i april 1961. Jeg vil først henvise til 
tidsskriftet »Flying Saucers«, som redigeres og ud¬ 
gives af Ray Palmer fra Amhearst, Wisconsin. 
Jeg kender ham personligt. Han har besøgt mig, 
og jeg har også været i hans hjem! 

Ja, jeg kender Joe Simonton, og jeg fik en af 
pandekagerne, så jeg kunne sende den ind og få 
den undersøgt, for jeg ønskede at efterkontrollere 
Joe, og han gav mig den straks, så den kunne 
blive undersøgt. Hans villighed narrede mig og 
fik mig til at »tro« på hans historie. 

Men sekretæren i NICAP (National Investigating 
Committee Aerial Phenomena), et stort fjols og 
»smart fyr« — ja, faktisk Lawrence Hall, fik fat 
i pandekagen og »begravede« bevismaterialet i lang 
tid. Jeg bebrejder ikke major Donald E. Keyhoe 
noget. Han er okay, men det tror jeg ikke, denne 
»smarte fyr« cr. 

De sendte ikke pandekagen til analyse hos en 
kemiker før 4 eller 5 eller 6 måneder efter, og jeg 
forlangte at få prøven tilbage for selv at foranle¬ 
dige en analyse — på det tidspunkt — og ikke 
før — formodedes det, at Hall havde sendt den 
(pandekagen) til en kemiker i New York City. 
Jeg ved ikke, om han gjorde det eller ej. Han 
påstår, at han gjorde det, men indenfor retsvæse¬ 
net regner vi først noget for et bevis, når alle, 
der har været i berøring med pandekagen, svær¬ 
ger under ed, at prøven, som blev udleveret af 
mig (Carter) blev sendt til B, og at B gav den til 
en kemiker, og at kemikeren analyserede netop den 
prøve, han havde fået udleveret o.s.v., o.s.v. Intet 
af dette blev gjort. Så jeg ved ikke noget. Men jeg 
ved, at Hall behandlede Simonton og mig elendigt 
i forbindelse med denne prøve. 

Jeg så prøven (altså pandekagen o.a.), og jeg 
tror på, at Joe Simonton fortalte sandheden. Jeg 
var dommer i 42 år i mit distrikt (County). Nu 


er jeg omtrent 74 år gammel og pensioneret. 

Jeg skal lede et offentligt »Public FORUM«- 
møde om flyvende tallerkener nu på lørdag aften 
(13. november o.a.) på rådhuset i Eagle River. 

En frisør her så en tallerken i juli måned. To 
børnebørn i Three Lakes så den samme tallerken. 
De vil alle fortælle publikum om observationen 
ved dette møde. 

Jeg vil »Bringe UFOerne up-to-dage«, og vi 
vil behandle spørgsmål og svar. 

Ja, jeg sendte pandekagen til Keyhoe, men Hall, 
sekretæren, tog sig af den, ikke Keyhoe. 

Jo, jeg modtog en rapport efter næsten 2 års 
forløb, men kun i kopi, som omhandlede det, man 
påstod var kemikerens resultat af analysen. Jeg ved 
ikke, om den påståede kemiker fik udleveret »netop 
det eksemplar« som blev sendt (af Carter) til Key- 
hoe-kontoret, eller ej. 

Deres 

Frank W. Carter, Sr., 

Phelps, Wisch. 

Zip 54554, 

USA. 

Ja, det var altså Carters brev. Hvem skal man 
trof På trods af dommerens høje alder virker han 
da ikke spor senil, så mon ikke vi har lov til at 
fæste lid til hans udtalelserf Det virker jo unægte- 
ligt lidt mistænkeligt, at der er så mange dunkle 
punkter i hele affæren. Heldigvis har dommer 
Carter ikke, som H. C. mente, mistet modet, men 
tager stadig aktivt del i UF O-forskningen. 

Iver O. Kjerns, 

Vesterkærsvej 13, 

Hvidovre. 


Intet menneske har fra tidernes morgen nogen¬ 
sinde haft tryghed. Når De går hjemmefra, 
ved De ikke, hvad der vil ske udenfor døren. 
Alt kan ske. Men vi bliver ikke hjemme af 
den grund. 

Eleanor Roosevelt. 

☆ 

Ingen, hvor viis han end er, bør forkaste en 
andens lære, hvor ringe den end er. 

Thomas af Aquino. 

Jonathan Swift-var han marsmand? 


Dette mærkelige spørgsmål stiller jeg mig i ram¬ 
me alvor efter at have læst »Gullivers Rejser«. 
Alverden kender denne bog ud og ind lige fra 
barndommen, og da navnlig dens helt Gulliver. 
Men hvem kender navnet Jonathan Swift, og hvem 
var denne mand? 

Jonathan Swifts biografi: I henhold til den »of¬ 
ficielle« biografi, som iøvrigt er ret omdebatteret, 
blev han født i Dublin den 30. november 1667, 
flere måneder efter faderens død. I en alder af 8 
år kom han på Kilkenny College. Efter her at have 
afsluttet en højere skolegang indskrev han sig på 
Trinity College i Dublin. Dette var i 1682. Syv 
år senere måtte Swift flygte fra Irland på grund 
af borgerkrigen. Det var på dette tidspunkt, at 
han tiltrådte en stilling hos William Temple på 
godset Moor Park (Surrey), hvor han også mødte 
Stella, dengang 10 år gammel. I 1692 modtog Swift 
doktorgraden ved Oxford University. Tre år senere 
blev han ordineret som præst i Irland. Hurtig træt 
af den sognekirkelige tilværelse vendte han tilbage 
til William Temple og skrev her sit første arbejde: 
The battie of the books (Bøgernes kamp). Ved 
Temples død i 1699 indtrådte Swift i det politiske 
liv (officielt i 1707). Det var i sidstnævnte år, at 
han mødte Vanessa, som blev hans livs bedste led¬ 
sager. Fra 1715 til 1720 fører Swift en tilbagetruk¬ 
ket tilværelse i Dublin for der at hellige sig sine to 
kvindelige inklinationer: Stella og Vanessa. Efter 
nogle års forløb bryder han dog med dem (for at 
undgå ægteskab?). 

I 1720 begyndte han i Dublin at skrive »Gul¬ 
livers Rejser«. På grund af et politisk nederlag 
trak han sig definitivt tilbage til Irland, hvor han 
døde i 1745 efter tre års fuldstændig sløvhed. 

Dårligt præciseret oprindelse: Man skulle tro, 
at denne biografi var tilstrækkelig til at kende 
Jonathan Swift godt. Dette er dog slet ikke til¬ 
fældet. At stille sig tilfreds med nogle data og 
begivenheder ville være en helt forkert fremgangs¬ 
måde, navnlig når man ved at biografien, uanset 
hvor officiel den end er, er langt fra at være fuld¬ 
stændig, hvortil kommer at de nævnte tidspunkter 
kun er formodede. 

Swift var selv uvidende om sin egen oprindelse 
eller i hvert fald indifferent med hensyn til dette 
spørgsmål. Således sagde han til en af sine venner, 
at han var født i England som søn af en gejstlig, 


medens han til en anden fortalte, at han var født 
i Irland og var søn af en embedsmand. 

Når man nu ved, at en irlænder ikke kan lide 
at blive antaget for englænder og omvendt, så 
forstår man ikke denne ligegyldighed fra Swifts 
side. At dømme efter udsagn fra hans nærmeste, 
nærede han stor foragt for de mennesker, der om¬ 
gav ham. Nogle gik endda så langt som til at sige, 
at »et sådant væsen ikke kunne være fra denne 
verden«. 

Nogen tid efter sin fødsel forsvandt han med 
sin amme, og der gik ikke mindre end fire år, før 
man genså dem i Dublin. Hvorledes har hans mo¬ 
der kunnet vente i fire år uden at henvende sig til 
øvrigheden? Hvad var der sket med barnet i den 
mellemliggende tid? Og hvorledes skal man forklare 
Swifts for tidlige fødsel — efter faderens død — 
da der (se senere i teksten. O.a.) ikke eksisterede 
noget fædrende bånd? 

Disse spørgsmål kan vi svare på, såfremt vi reg¬ 
ner med, at Swift var et væsen, der var kommen 
udefra — en marsbeboer!!! Hvis Swift var mars¬ 
mand, så er det jo indlysende, at han måtte skju¬ 
les for alle lige fra fødselen, for at han, lidt efter 
lidt og uden at opmærksomheden samlede sig for 
meget om ham, kunne vænnes til denne verden, 
som senere skulle blive hans egen. Ammen skulle 
således have holdt ham skjult med den medskyldige 
moders vidende indtil efter faderens død. Det er 
kun denne eventualitet, der kan forklare barnets 
forsvinden i henved fire år. Så forstår man også 
bedre, hvorfor Swift var »uvidende« om sin egent¬ 
lige oprindelse, og hvorfor han foragtede disse 
jordiske mennesker, som han jo inderst inde måtte 
betragte som fremmede. 

Mars' måner: I slutningen af 1726 blev der i Lon¬ 
don udgivet en bog, som skulle blive en virkelig 
succes. Denne bog bar titlen »Gullivers Rejser« 
og fortalte med forfatterens ord, som netop var 
Jonathan Swifts — man erfarede det sidenhen — 
om en vis Lemuel Gullivers »imaginære« rejser. 

Blandt sine forskellige rejsebeskrivelser har for¬ 
fatteren også en fortælling om et besøg på den 
»flyvende ø« fra Laputa. Gulliver gjorde her be¬ 
kendtskab med talrige astronomer, som tilbragte 
størstedelen af deres tid med at betragte himmelen 
gennem ultramoderne teleskoper. Disse astronomer 
havde således opdaget, at to måner var i bane om 
Mars. Den nærmeste månes afstand fra planetens 

centrum var nøjagtig tre gange og den fjerneste 
fem gange planetens diameter. Førstnævntes kreds¬ 
løb varede 10 timer og sidstnævntes 21 V 2 time. 

Læserne tænkte, at de omtalte måner var opstået 
i en meget livlig fantasi. Selv Voltaire skrev i sin 
»Micromégts« (1752), idet han benyttede sig af 
Swifts »inspiration«, at Mars havde to måner. Men 
naturligvis var der ingen, der troede på det. Astro- 
merne havde aldrig opdaget det allermindste him¬ 
mellegeme omkring Mars trods meget omhyggelige 
undersøgelser. Ingen tvivlede om, at det jo blot 
drejede sig om en romantikers drømmerier. 

Imidlertid hændte det i løbet af sommeren 1877, 
at den amerikanske astronom Asaph Hall fra obser¬ 
vatoriet i Washington rettede sit 66 cm teleskop 
mod den røde planet, fordi hans kone, som følte 
sig overbevist om at der var to måner, insisterede 
meget kraftigt på det. Han så imidlertid intet. 

Men så, om aftenen den 11. august, søgte han 
tilfældigvis på ny efter månerne, og — ja, han 
troede, det var en drøm, men den ene af månerne 
var der, og seks dage senere opdagede han den 
anden. 

Han begyndte nu på langsommelige, men særdeles 
indgående undersøgelser af de meget små måner, og 
således gik det til, at han, ligesom Swift, måtte 
erkende, at den nærmeste måne havde tre kredsløb 
om Mars, medens planeten selv kun havde drejet 
sig en gang omkring sin egen akse. 

Hvorledes kunne Swift vide dette i 1727? En¬ 
hver mulighed for tilfældig overensstemmelse må 
kunne udelukkes fuldstændigt. 

Den rejsende fra Mars: Et sammentræf af denne 
art har kun én chance mod en billion for at blive 
realiseret, og det er just derfor, at man kan påstå, 
at når Swift var så velinformeret, som han var, så 
er det fordi han selv var ægte marsmand. Det 
ligger lige for at antage, at Swift og Gulliver var 
en og samme person. 

Selv hans navn er temmelig mystisk. På engelsk 
kan »swift«, meningen taget i betragtning, betyde 
»hvad der bevæger sig hurtigt over en længere 
afstand«. Og hvad fornavnet Jonathan angår, så 
betyder det »den, som står Gud nær«. Det er klart, 
at der heri afgjort ligger en hentydning (villet?) 
til hans herkomst »oppefra« (fra himmelen). 

Men, vil man indvende, landingen af et rumskib 
her på Jorden kunne ikke gå upåagtet hen, end 
ikke i det 18. århundrede. Just i denne forbindelse 
modtager vi et supplerende bevis gennem en kine¬ 
sisk, astronomisk årbog, som udkom i 1707. Vi 
læser heri, »at man den 7. november 1666 obser¬ 


verede en regn af stjerneskud, som blev efterfulgt 
af en lille komet med kort hale«. 

Denne lille komet kan meget godt være et kos¬ 
misk rumskib, som landede i Irland kort tid efter 
Swifts fødsel. Det vil sige, at barnet skulle være 
født i november 1666 og ikke i 1667. Dette står 
fast, og dermed forklares det hele ganske logisk: 
Straks efter fødselen blev barnet transporteret til 
planeten Mars for at blive ombyttet med et mars- 
barn, som så skulle være kommen til Jorden hen- 
imod slutningen af november 1667, hvilket er det 
»officielle« fødselstidspunkt, d.v.s. omtrent et år 
senere på grund af tidsfaktoren: rejsen tur/retur. 
Faderen til den »rigtige« Swift skulle således være 
død i begyndelsen af 1667 og have taget den fan¬ 
tastiske hemmelighed med sig i graven. 

Jeg tror faktisk, at en børneombytning har fun¬ 
det sted, og beviserne mangler ikke. Hvordan det 
end hænger sammen, så repræsenterer Swift den 
»fremmede fra Kosmos«, måske den første fase af 
et foruroligende tema: ikke-jordiske væsener iblandt 
os! 

Det er vel på sin plads at tilføje, at Swift, når 
natten faldt på, holdt af at sidde ved en nærlig¬ 
gende kanal, hvor vandet gled forbi ham, og hvor¬ 
fra han kunne betragte stjernehimmelen i al sin 
vælde samt den strålende, røde planet. 

Jean Michel Rerrari, medlem af C.I.E.S.O. 
Kilde: »Le Courrier Interplanétaire«, første 
kvartal 1965. —/ Aa.V. 

KOMMENTAR: Man skal jo nok være lidt var¬ 
som med at sige, at »beviserne mangler ikke« — 
men bortset fra det, så er det nogle ganske inter¬ 
essante synspunkter, der her fremføres; og sikkert 
er det, at noget mærkeligt var der ved Swift. 

B.J. 


Indbildskhed kan nok blase et menneske op, 
men aldrig støtte det. 

John Ruskin, britisk forfatter. 

☆ 

Konferencer er i dag rangerbanegårde for 
uløste problemer. 

Richard E. Bur ton, USA-journalist. 

DIVERSE 


UFO-brochuren. 


Så kommer endelig det længe ventede 
orienteringshefte om UFO-sagen. Heftet, der 
redigeres af Frank Pedersen og Leif Peter¬ 
sen, tilstræber på saglig og nøgtern måde 
at orientere om fænomenet »De flyvende Tal¬ 
lerkener«. Observationsberetninger og data 
indtager helt klart en fremtrædende plads i 
heftet. Der er mange billeder og illustrationer. 
Heftet bliver på 42 sider og er velegnet som 
en grundbog om sagen, men også gamle 
ufologer vil få stor fornøjelse af heftet. 

Ved bestilling af mindst tre hefter er prisen 
2 kr. pr. stk. 

Ved bestilling af et eller to hefter betales et 
tillæg i porto på 80 øre. 

Heftet kan bestilles ved: 

UFO-NYT, REGNSKABSKONTORET, 

IRMA ANDERSEN, Borgmestervangen 8, 
Randers. 

Postgiro 11 77 25. 

UFO-brochuren påregnes at udkomme ca. 1. 
maj 1966. 


Logik... 

Hvis A indbefatter B, 
og hvis B i sig selv er muligt, 
og hvis B viser sig at være sandt, 
så bliver A en anelse mere troværdigt. 

Hvis A indbefatter B, 
og hvis B i sig selv er lidet sandsynligt, 
og hvis B alligevel viser sig at være sandt, 
så bliver A endnu mere troværdigt. 

Polay. 


Der er brint på Merkur 

siger den russiske videnskabsmand, dr. N. Kozyrev. 

Nikolai Kozyrev, som er astronom ved observa¬ 
toriet i Poulkovo, har ved spektroskopets hjælp 
opdaget klare brintlinier i lyset fra atmosfæren 
omkring Merkur. 

Denne videnskabsmand har erklæret at have fået 
20 spektrografiske optagelser fra Merkur med re¬ 
flektoren i det astrofysiske laboratorium på Krim. 

»Den teoretiske analyse af disse spektre«, under¬ 
streger dr. Kozyrev, »har gjort det muligt at fast¬ 
slå, at brintlinierne i lyset fra Merkur kan dannes, 
hvis atmosfærens højde blot er Voo of Jordens at¬ 
mosfære, hvilket er i overensstemmelse med de hy¬ 
poteser, som den franske forsker Audouin Doll- 
fus*) har fremsat«. 

Dr. N. Kozyrev mener ikke, der er noget for¬ 
kert i at påstå, at Merkurs atmosfære består af en 
af de letteste luftarter. »Solen«, siger han, »sender 
til stadighed protoner ud i rummet (d.v.s. brint¬ 
atomkerner), som for Merkurs vedkommende er¬ 
statter brinttabet«. 

Asmosfæren omkring Merkur fornyes altså hele 
tiden med brint fra Solen. I henhold til dr. Kozy¬ 
rev bliver planetens brintatmosfære således udskif¬ 
tet fuldstændigt i løbet af 100.000 år med brint 
fra Solen. Dr. K. har aflagt rapport over sin mer- 
kurforskning på Poulkovoobservatoriets rådsmøde. 

*) A. Dollfus har tidligere gjort sig visse grund¬ 
læggende tanker med hensyn til spørgsmålet om 
en atmosfære på denne planet, men de blev 
ikke bekræftet ved en efterfølgende spektral¬ 
analyse. 

Fra »Le Courrier Interplanétaire«, dec. 1964. 

/Aa.V. 

Dette billede , der er taget over Rouen y Frankrig , bliver af NICAP vurderet til at vare et 
agte fotografi af en »flyvende tallerken«. 


»TAK« 

Jeg vil gerne sige TAK til de mange, som i årets 
løb har sendt mig udklip om observationer. De 
har stammet fra aviser fra hele Skandinavien og 
i mange tilfælde har vi fået en rapport på basis af 
de oplysninger, som fandtes i udklippet. Samtidig 
vil det nok være på sin plads at rette en tak til de 
forskellige landes postvæsener, der trods mangel¬ 
fulde adresser altid har fundet frem til den rigtige. 

Samtidig vil jeg gerne bede alle , der i deres avis 
ser en notits om et eller andet himmelfænomen, om 
at sende det til mig hurtigst muligt. Husk, at selv¬ 
om vi abonnerer på udklip om himmelfænomener, 
så klippes der kun fra de større aviser — og endda 
sker det, at der er »smuttere«. Derfor kan De være 
sikker på, at lige netop den artikel, som står i Deres 
avis, er den, vi mangler. 

På forhånd tak! ej. 


»NORSK UFO-BULLETIN« 

»Norsk UFO-Bulletin«, er et uavhengig, non- 
profitabelt, organ for fri meningsutveksling, 
UFO-forskning og informasjon. 

»Norsk UFO-Bulletin«, ser det som sin op¬ 
gave, primært å gi bevis for at vår planet får 
besøk fra andre planeter, for sekundært å få 
stadfestet, at det finns annet intelligent liv i 
kosmos. 

»Norsk UFO-Bulletin«, er stensilert, og ut- 
kommer 6 ganger årlig. Det kan erhverves ved 
innbetaling av N. Kr. 4, til postgirokonto 
7 13 77, under adresse I. T. Martinsen, Wel- 
havensgt. 66, Bergen, Norge. 

Interesserte i Danmark, kan også sende sit 
abonnement til vår Danmarksredaksjon, fru 
Lilli Christensen, Lindevej 29, Espergærde, Sj. 






Natten er lang på Merkur. 

Washington, lørdag. Verdens kraftigste radar¬ 
teleskop har afsløret, at hver dag og hver nat er 
3 måneder lang på planeten Merkur. Denne opda¬ 
gelse har væltet den århundrede gamle teori om 
denne klode. 

Oplysningerne stammer fra en videnskabelig rap¬ 
port, som er udsendt fra radarteleskopet, der lig¬ 
ger i bjergegnen nær Arecibo i Puerto Rico. 

I flere hundrede år har astronomerne ment, at 
Merkur altid vendte den samme side til Solen, så¬ 
ledes at der altid var dag på den ene side og nat 
på den anden side. Dette har nu vist sig at være 
forkert, idet Merkurs omdrejning om sin egen akse 
ikke foregår med samme hastighed som dens kreds¬ 
løb om Solen, hvilket man hidtil har troet. Mer¬ 
kur er den planet, der ligger nærmest Solen. 

Planeten Merkur, der er mindre end Jorden og 
større end Månen, har fået en af radarteleskopets 
videnskabsmænd, Thomas Gould, til at fremkomme 
med en teori om dens tilblivelse. Han mener, at 
Merkur oprindelig var en satellit eller måne i 
kredsløb om planeten Venus, men at den brød ud 
af banen og blev en uafhængig planet for omkring 
400 millioner år siden. 

Jyllandsposten 2. maj 1965. 


En vismands ord . . . 

Den indiske vismand SRI YUKTESWAR kom¬ 
menterede engang en berømt pundits oplæsning af 
Vedaerne (skrifter der indeholder hindureligionens 
doktriner) med følgende: 

»Jeg venter på at høre Dem tale. Citater har der 
været i overflod. Men hvilke originale kommenta¬ 
rer kan De bringe, hentet ene og alene fra Deres 
eget liv? Hvilken hellig tekst har De absorberet og 
gjort til Deres egen? På hvilke måder har disse tid¬ 
løse sandheder fornyet Deres væsen? Er De tilfreds 
med at være en hul grammofontragt, som mekanisk 
gentager andre menneskers ord?« 

Senere sagde han til en af sine elever: 

»Disse blodløse pedanter lugter for meget af lam¬ 
pen. De betragter filosofi som en behagelig intel¬ 
lektuel øvelse. Deres ophøjede tanker har overho¬ 
vedet ingen forbindelse hverken med realistisk ydre 
handling eller med nogensomhelst tugtende indre 
disciplin«. 


Mulighed for liv 
i rummet. 

En fremtrædende britisk astronom, Dr. Fred 
Hoyle, taler om muligheden for »levende« TV fra 
det ydre rum. Og med ordet »levende« hentyder 
han til menneskeliv, mennesker fra det ydre rum, 
mennesker, der måske lever på planeter, der ligner 
den planet, vi bor på, men blot befinder sig i den 
anden ende af mælkevjen. Hoyle anser det for højst 
tænkeligt, at sådanne planeter og mennesker virke¬ 
ligt eksisterer. Det samme gør en række andre 
videnskabsmænd, der antager, at nogle af de radio¬ 
bølger, der rammer Jorden, indeholder budskaber 
fra disse mennesker; og man har på videnskabeligt 
plan påbegyndt tydningen af disse budskaber, så at 
sige at stille ind på disse radiobølger, bølger, der 
muligvis også vil transmittere billeder. 

Hvad vil vi mon komme til at se og høre i dette 
»himmelske« fjernsyn? Hoyle siger i sin nye bog, 
»Of Men and Galaxies« (University of Washington 
Press), at visse af civilisationerne i det ydre rum 
er længere fremme i udvikling, end vi er, og derfor 
vil være i stand til at lære os, hvordan vi f. eks. 
kan undgå en atomkrig. I et interview sagde Hoyle, 
at han ikke var så bekymret over den tanke, at 
menneskeheden er i stand til at ødelægge sig selv 
i en atomkrig. — »Det er kedsomheden, der bekym¬ 
rer mig«, sagde han. Han udtalte videre, at han 
ikke anså det for sandsynligt, at vi personligt ville 
være i stand til at besøge disse andre beboede pla¬ 
neter, eftersom afstanden ud til dem er alt for stor, 
og det sandsynligvis vil tage 10.000 eller måske 
100.000 år at finde dem. »Men billeder vil være 
tilstrækkeligt«, sagde professoren i astronomi og 
experimental filosofi ved Cambridge Universitet. 

Kilde: AP-Saltlake City, »N.I.C.A.P.«- 

reporter«. Feb. -65. -/SL. 


UFO-nåle. 

Så er vi atter leveringsdygtige af de smukke 
UFO-nåle i sterling sølv. — Herre- eller damenål 
6 kr. pr. stk. 

Bestillinger sendes til 

REGNSKABSKONTORET 


(F.P.). 

